qundao/data-zh-poetry huggingface dataset:
春闺八首·其七
作者：郭之奇
朝代：明

朝来云际羽，忽向绮窗飞。飞飞传锦字，开视动春晖。是郎手中迹，入袖芳菲菲。收藏兰麝箧，留芳待郎归。
春闺八首·其三
作者：郭之奇
朝代：明

桃花红烂熳，李花白参差。向日娇同醉，临风懒独吹。已能分妾面，更欲动君思。桃李心如此，妾知君未知。
春闺八首·其三
作者：郭之奇
朝代：明

流莺花下啭，罗帏始春声。妾痴从莺语，莺娇向妾鸣。莫待春光老，为侬啼玉京。
春闺八首·其二
作者：郭之奇
朝代：明

庭花多作意，红花又白花。一般春散色，相倚妾为家。晓来千片落，似欲少春华。不闻春叹息，惟见妾咨嗟。
春闺八首·其二
作者：郭之奇
朝代：明

晨起幽香送，晓风谢落梅。羞与愁人对，寂寂向青苔。好留明春色，含意待君来。
春闺八首·其二
作者：郭之奇
朝代：明

晨起幽香送，晓风谢落梅。羞与愁人对，寂寂向青苔。好留明春色，含意待君来。流莺花下啭，罗帏始春声。妾痴从莺语，莺娇向妾鸣。莫待春光老，为侬啼玉京。晴日寒烟敛，霜轻华露滋。池塘伤心碧，春来芳色垂。妾身不如草，君去玉颜移。飞蓬辞膏沐，无复向妆谋。卉木犹春好，妾鬓独惊秋。鬒云终何似，已当吟白头。谁怜拥髻泣，愁绝自登楼。捲帘开玉匣，庭影百花流。低徊怜新饰，红紫杂妆浮。那得双蛾黛，一回万里眸。朱颜君错过，枉自觅封侯。朝来三青鸟，为报远相思。开缄碧纱牖，东风拂恨吹。良人红尘陌，犹言怅天涯。可怜深闺里，长日守春缡。闻道幽燕地，春寒雪犹花。灯前捣衣寄，要襋冷霜华。明朝辞素手，迢递向天涯。传语好人服，无令黄里嗟。
春闺八首·其五
作者：郭之奇
朝代：明

自君之出矣，无意上妆楼。尽日飞蓬首，朝朝叹白头。未烦杨柳色，独见深闺愁。朱颜君错过，何事觅封侯。
春闺八首·其五
作者：郭之奇
朝代：明

飞蓬辞膏沐，无复向妆谋。卉木犹春好，妾鬓独惊秋。鬒云终何似，已当吟白头。谁怜拥髻泣，愁绝自登楼。
春闺八首·其八
作者：郭之奇
朝代：明

深闺无气力，刀尺为君持。腰带思畴昔，襟怀起怨疑。裁缝聊如此，熨贴那堪知。所愁黄里叹，不畏好人嗤。
春闺八首·其八
作者：郭之奇
朝代：明

闻道幽燕地，春寒雪犹花。灯前捣衣寄，要襋冷霜华。明朝辞素手，迢递向天涯。传语好人服，无令黄里嗟。
春闺八首·其六
作者：郭之奇
朝代：明

捲帘开玉匣，庭影百花流。低徊怜新饰，红紫杂妆浮。那得双蛾黛，一回万里眸。朱颜君错过，枉自觅封侯。
春闺八首·其六
作者：郭之奇
朝代：明

黄莺枝上语，双双出可怜。衔花咀晓露，入树倚轻烟。尔来春欲半，人去日逾千。空将千日绪，啼向半春前。
春闺八首·其四
作者：郭之奇
朝代：明

晴日寒烟敛，霜轻华露滋。池塘伤心碧，春来芳色垂。妾身不如草，君去玉颜移。
春闺八首·其四
作者：郭之奇
朝代：明

花落春毋赧，花开春莫矜。花容徒竞日，妾意浑如冰。日影须臾变，冰心百岁凝。使妾同开落，于心诚不能。
春雨如膏乃过多反不见其可喜竟日闭户相守不敢憎也而诗以商之
作者：郭之奇
朝代：明

青阳开动初，膏雨发荣继。光含品象熙，润及根荄细。晨夕满盈馀，濊泽翻疑滞。沉烟挟戾阴，春软遂莫制。过泄滋物心，未知息时计。易竞草木情，节令同摇曳。淫溢东风颜，汩没随人世。舞鸟轻落花，残芳积幽砌。清溪泻碧苔，奔潮无静势。独有闭关人，守足怯涂泥。览察冥所思，闻见纷相逝。
春雨晓对
作者：郭之奇
朝代：明

花雨销红色，春潮转碧芳。清晨观物变，闭户息时光。独令幽怀远，因知隐趣长。深居非避世，不敢向人忙。
春风欲半李花尽白聊取一枝为桃增艳二首
作者：郭之奇
朝代：明

李花白尽避桃嗔，春使妖红禁学颦。雨后寒轻香自软，日中烟细粉初匀。凄清影弄霜华旧，潋滟枝迎天气新。寄语娇棠休更揉，当年素面果何人。一片霜菲为我留，不须妆点溷清幽。与桃相倚应同好，遣柳斜飞定独愁。綵笔输他珠蕊艳，纸窗拚却玉颜羞。尚馀无数伤春语，未忍花前尽索搜。
春风欲半李花尽白聊取一枝为桃增艳二首·其一
作者：郭之奇
朝代：明

李花白尽避桃嗔，春使妖红禁学颦。雨后寒轻香自软，日中烟细粉初匀。凄清影弄霜华旧，潋滟枝迎天气新。寄语娇棠休更揉，当年素面果何人。
春风欲半李花尽白聊取一枝为桃增艳二首·其二
作者：郭之奇
朝代：明

一片霜菲为我留，不须妆点溷清幽。与桃相倚应同好，遣柳斜飞定独愁。綵笔输他珠蕊艳，纸窗拚却玉颜羞。尚馀无数伤春语，未忍花前尽索搜。
昭宗
作者：郭之奇
朝代：明

天子门生果负心，熏馀国老共呜喑。中涂丐马劳鞭抶，当道诛蛇那可禁。南北司分争兔窟，东西地隔阻鱼鬵。误止沙陀忠愤锐，自甘铁锁少阳深。乞巧楼登空伏剑，阑干蹋罢强驱骎。敕使卫兵仍一党，贞臣义旅孰同岑。歇后清诗应作曲，月馀誇口尚为霖。起复无麻愁迫债，侑觞执板望知音。蚰蜒壕下围翔凤，纥干山上少栖禽。数囊腐首销群怒，三仗平安解若林。黄衣幼弱供除扫，内省冤号速闭瘖。拒狼进虎俱投肉，辞李依朱总赴燖。杨柳歌词虚索和，大家夫妇且长斟。到头英气归何处，绕柱单衣受逆镡。流浊流清终并没，九王九曲又偕沉。濮州司马人遥听，独赋香奁泪满襟。
昭帝
作者：郭之奇
朝代：明

十四月子弗陵生，二七年已诈书明。尧母门题钩弋谴，周图画就奉车荣。岂惟壮体堪奇爱，所见开言人尽惊。入卫燕心应早折，免冠霍首赖全贞。黄犊狂男应就缚，上官盖主漫危倾。介子威伸夷气詟，贤良议用赋徭轻。虽缘辅政知时要，亦本冲资悉下情。天假其年培汉脉，眼观文景再升平。杂霸贻谋空有制，亡秦旧迹想宜更。且看闾阎曾孙美，何似深宫少主英。柳生石起虚传瑞，桑叶蚕形枉著名。乱家之子谁开乱，宣刻昭仁乃定评。
是午同德阳殿下张腾夫宫詹治登高之酌
作者：郭之奇
朝代：明

未得黄花醉晚秋，应同素友觅高丘。白云就我摇轻爽，沧海涵天动远愁。自古登临增感慨，祇今行止漫夷犹。且将涯角千年绪，付与樽前日夜浮。
是午移寄城隍庙暮眺有感
作者：郭之奇
朝代：明

年年日至为谁至，忽忽时来愁又来。惜寸惜分凭一线，观微观动倚诸灰。未知人事长和短，且任天心去复回。满目寒烟空际搅，暮光谁许数峰开。
是夕泊垄坪镇舟眺
作者：郭之奇
朝代：明

广汉初方忽仲秋，生涯到处祇孤舟。露从葭满归遥水，风自蘋吹入近洲。十日黄蕲无胜览，深更独苇愧东流。乡心漫有丹砂梦，怀古终输赤壁游。
是夕饶黄山侍御邀同今础酌南楼共望雨湖
作者：郭之奇
朝代：明

南楼纵目便湖山，犹似扁舟碧渚间。电里波光时一见，雨过秋色夜初还。幸逢绣史携新赏，遂使金沙识故颜。主意未终客未倦，何妨秉烛对流间。
是夜宿碧云寺
作者：郭之奇
朝代：明

偶借僧窗此夕閒，飞尘远处静云还。坐看日落归山意，欲引风清放月颜。夜半灯幽僧舍冷，梦中峰峭客魂艰。醒来摇笔追残句，犹记千山鳞甲间。
是岁闰王正故首月春至稍迟
作者：郭之奇
朝代：明

东皇首出万民和，千载青阳续汉歌。水国风光同荡漾，江村谣俗祇婆娑。勾萌莫叹氤氲浅，解冻方留闰泽多。极目寒峰瞻太皞，波臣一苇奈春何。
是日诸子肩舆余独乘马醉归辄供笑谑诗以解嘲
作者：郭之奇
朝代：明

红尘拨尽别为天，只此清樽不易然。暑鸟依亭惊客至，游鱼仰沫听音前。欢来临涧觞飞羽，醉后扶鞍马似船。莫讶知章狂态出，羸君柳絮拂归鞯。
是早发鲟鱼苦雨三叹
作者：郭之奇
朝代：明

萧凄昏旦彻，羁魂习无吪。明发桡声动，望眼出支沱。东风吹日气，闪忽下江波。挂席循风意，欹危逐流颇。转盻空矇接，朝晖或有罗。舟入云中去，人疑天上过。青山四俯仰，绿岸两蹉跎。山花不自繇，宛转醉颜傞。岸草澌纷下，鼓浪赴奔涡。而我扁舟者，对之黯怀多。因念春事足，霏霏意若何。冱寒伤豆麦，不但客情磨。客情为霮䨴，邈邈想春和。淋漓春易伏，还惊节序梭。飞扬从极浦，浩荡自为歌。恐复嗔江伯，题诗不敢呵。
是早过香山
作者：郭之奇
朝代：明

古寺烟疑渍，孤光近远同。晴苔深夙露，寒树老秋风。畜爽无昏旦，衔幽自色空。璃灯初一照，顿令皈依终。
晋文渊阁及太子太保愧感有述三首
作者：郭之奇
朝代：明

天书远播及馀春，云际光垂色倍新。海角犹留忠作伴，师中漫许道为邻。轻裘缓带依羊祜，歌雅投壶忆祭遵。所恃声名收万国，敢云文物自孤臣。四载驱驰一念馀，朝天归阙两何如。了翁徒奉便宜诏，德秀终思衍义书。岂有忠言垂国史，漫劳资政宠戎车。单骑已逊汾阳久，市骏休言自隗初。当年簪笔羡瀛洲，此日天章动碧流。番岭人才供一代，曲江金镜表千秋。干戈满目惭迂腐，蝉冕惊心惜赘疣。自继莱公称北锁，几从范老学先忧。
晋文渊阁及太子太保愧感有述三首·其一
作者：郭之奇
朝代：明

天书远播及馀春，云际光垂色倍新。海角犹留忠作伴，师中漫许道为邻。轻裘缓带依羊祜，歌雅投壶忆祭遵。所恃声名收万国，敢云文物自孤臣。
晋文渊阁及太子太保愧感有述三首·其三
作者：郭之奇
朝代：明

当年簪笔羡瀛洲，此日天章动碧流。番岭人才供一代，曲江金镜表千秋。干戈满目惭迂腐，蝉冕惊心惜赘疣。自继莱公称北锁，几从范老学先忧。
晋文渊阁及太子太保愧感有述三首·其二
作者：郭之奇
朝代：明

四载驱驰一念馀，朝天归阙两何如。了翁徒奉便宜诏，德秀终思衍义书。岂有忠言垂国史，漫劳资政宠戎车。单骑已逊汾阳久，市骏休言自隗初。
晓发新城喜见西山山色尚在明灭间也
作者：郭之奇
朝代：明

忽扫尘容向郁葱，西山结色有无中。轻云自在分晴岫，杂树因依合远空。极目安知春所际，息心堪与日相同。颇疑朝市喧阗处，独有烟霞出晓风。
晓发过关山
作者：郭之奇
朝代：明

雨后云光湿晓星，朝来风意漠芳坰。征衣已带前山色，春路还留夹道馨。花气归从莺语碎，林烟散作马头青。古来极目伤心处，况复惊时此地经。
晓月
作者：郭之奇
朝代：明

阴云带晓月，缺镜倚高峰。一片含烟玉，光藏第几重。
晓柳千堤绿
作者：郭之奇
朝代：明

独有江光并柳间，盈盈赊色贷流湾。春将画意传幽岸，日以晴烟到远山。久客犹能怜舞袖，轻风谁使屈丝鬟。千年一曲歌残晓，白傅依稀认小蛮。
晓渡
作者：郭之奇
朝代：明

击汰中流水欲波，飞扬极目自为歌。千年几度澄清俟，一苇冲风意若何。
晚刻喜得微雨
作者：郭之奇
朝代：明

雨脚千山纷欲生，悠然一水漠相迎。春深易令云施色，昼永初从晚出清。天以农忙应有意，人于客久漫添情。潇潇可奈无多得，芳草迷离亦与争。
晚对自叹
作者：郭之奇
朝代：明

逶迤春日落馀晖，云各还山鸟倦飞。感物方知回首得，观生几许素心违。草玄执戟真堪哂，轻举悲时孰与归。祇有藏声随海上，时从鸥客可忘机。
晚望
作者：郭之奇
朝代：明

微风传窈谷，细雨到平沙。岸色迎垂柳，波文卷落花。云林深愈绿，山卉薄能华。野意来无尽，青烟叠晚涯。
晚望雷发
作者：郭之奇
朝代：明

披窗舒望眼，向夕屡徘徊。雨点穷春日，江声动晚雷。苍茫烟水去，历乱电光来。看取满盈意，羁怀倏与开。
晚桃一带红
作者：郭之奇
朝代：明

浴罢新芳倦晚晖，江村累累粉香围。从娇出艳妆梅质，于绿分红裼柳衣。一水含情遥欲迩，六朝比色是还非。谁怜不语珍深谷，几度春风问瘦肥。
晚泊与山对卧
作者：郭之奇
朝代：明

幽溪出素泉，春山留淡薄。落日挂峰头，我舟系其脚。轻烟拂翠微，远雾环阴壑。陵麓势多端，水石何凿凿。碧渚映黄昏，清沙互隐跃。高深一钓如，左右双篷若。仰观星汉联，颇畏天河落。羁心自抑扬，高枕望寥廓。衾抱夜流奔，梦从山鬼谑。愧尔山中云，及此共冥寞。
晚泊与山对卧
作者：郭之奇
朝代：明

急濑转迟涡，乱山容独泊。唧啾动岭深，熠熠施树薄。衾抱夜流奔，梦从山鬼谑。不知西月低，斜照胸中落。
晚泊小步承之向索诗题口占答之
作者：郭之奇
朝代：明

参差一叶渡春溪，同步芳洲日正西。共道春山皆故识，更邀溪月作新题。
晚泊所见
作者：郭之奇
朝代：明

落日逶迤去，丹霞宛转轻。山深千树绿，月泻一湖清。澄澹繇宽蓄，空濛自远横。微风天汉过，仍曳彩云生。
晚眺
作者：郭之奇
朝代：明

千里烟容浸碧苔，游人一望一心灰。无端秋色缠烽燧，几度西风扫不开。
晚眺
作者：郭之奇
朝代：明

骋目清郊际，轻阴拂道周。山容兼野澹，林影入村幽。万象空烟合，孤霞夕丽流。繇来多晚兴，此际倍悠悠。
晚眺得初月有怀二首
作者：郭之奇
朝代：明

薄暮来孤眺，春愁强独宽。轻云归远岫，初月动微澜。物象宜高广，人心亦静安。如何羁客绪，复自有千端。翠壁双流界，苍烟一带围。空山犹作伴，芳草未同归。往日催春色，回风动落晖。伤心千里外，魂远莫予违。
晚眺得初月有怀二首·其一
作者：郭之奇
朝代：明

薄暮来孤眺，春愁强独宽。轻云归远岫，初月动微澜。物象宜高广，人心亦静安。如何羁客绪，复自有千端。
晚眺得初月有怀二首·其二
作者：郭之奇
朝代：明

翠壁双流界，苍烟一带围。空山犹作伴，芳草未同归。往日催春色，回风动落晖。伤心千里外，魂远莫予违。
晚至黄河阻渡
作者：郭之奇
朝代：明

霞彩波光抱日沉，黄云隔岸覆城阴。我来欲渡无津吏，南浦滔滔出暮心。
晚过彭蠡波静月生
作者：郭之奇
朝代：明

湖以光临止浪喧，月为波澹缀云樊。微招翠黛相呼吸，静寄烟涛与吐吞。康乐诗词馀石镜，长庚游览继松门。祇今惟此中流照，九派三江不敢奔。
晤连近城枢督于天宁寺
作者：郭之奇
朝代：明

当年一剑两承恩，此日孤樽许细论。物换星移空想叹，云摇雨散各飞翻。已教牛斗收冲气，毋使蛟龙得去魂。举目江头秋浪阔，更添别泪染朝痕。
景帝
作者：郭之奇
朝代：明

君如汉景真残矣，幸承文绪资前美。吴楚深机谁故挑，晁周为国同诛死。赐几初销反侧心，争博翻教逆萌始。家令峭直而刻深，以刻逢君应自抵。刘氏未安晁氏危，智囊此日愚谁似。当年事急倚何人，坚壁轻骑夷叛垒。漫持侯约阻非功，岂知鞅鞅还相訾。可怜父子并殊勋，同相同侯同系累。安刘惟勃将惟夫，刘氏既安周氏毁。父得絮提缘主存，子终欧血因梁委。君不见传弟从容繇易言，疏婴刺盎几嚣烦。本谋何必尽羊孙，田叔烧辞乃坐飧。
暑尘道中回首有感之作
作者：郭之奇
朝代：明

朱宿衔烟朝露晞，星车破暑此时归。飘尘北拥悲鸿渡，积翳南昏泣燕飞。自叹泥躬随蹇蹇，翻愁迷路滞騑騑。燕台回首晴空蔽，不但征人面目非。
暮岁
作者：郭之奇
朝代：明

日暮岁云暮，冬归人未归。安能长悒悒，守此独依依。满目无相识，惊心忽自微。金门若个客，终日掩柴扉。
暮春北征舟中寄题宋尔义荔馆酬灯夜见邀诗债也
作者：郭之奇
朝代：明

游子离群感故游，名园烟景令回头。春山选胜堪持赠，灯夜风光惜未酬。漫忆千花明晓洞，因思片月挂宵楼。朝来把笔题前句，无数行云带远眸。
暮春即事十二绝
作者：郭之奇
朝代：明

二月看看已破，三春嘿嘿微迁。不知宜叹宜惜，只合自歌自怜。偶逐溪群钓友，相从水际寻春。轻身燕子随客，偷眼蜻蜓避人。竹外青山泻影，樽前碧渚流清。无多烟景相接，一样风光共迎。春来海外天外，人在山间水间。此日馀芳暂假，明年一倍相还。红白诸花亦有，苍茫一水全虚。将携春色归尔，或恐山光妒予。人皆自谓人尔，我亦安知我谁。赖此三春作伴，置之一壑犹宜。往日当前自惜，回风几度堪悲。江南极目千里，海上移情一时。耐可狂歌度日，何须溅泪惊时。举头日月光近，在手乾坤嘿持。铁错空怜彼错，金昏未解谁昏。忧天不可天问，知世还从世论。几见高人遁迹，且随矮子观场。悲欢所听谁说，啼笑依然独忙。斯晨斯夕求心，以雅以南自吟。一室悠悠望古，孤怀渺渺殊今。数年加我无过，十载忧天自劳。欲向虞渊洗日，岂愁涨海飞涛。
暮春即事十二绝·其一
作者：郭之奇
朝代：明

二月看看已破，三春嘿嘿微迁。不知宜叹宜惜，只合自歌自怜。
暮春即事十二绝·其七
作者：郭之奇
朝代：明

往日当前自惜，回风几度堪悲。江南极目千里，海上移情一时。
暮春即事十二绝·其三
作者：郭之奇
朝代：明

竹外青山泻影，樽前碧渚流清。无多烟景相接，一样风光共迎。
暮春即事十二绝·其九
作者：郭之奇
朝代：明

铁错空怜彼错，金昏未解谁昏。忧天不可天问，知世还从世论。
暮春即事十二绝·其二
作者：郭之奇
朝代：明

偶逐溪群钓友，相从水际寻春。轻身燕子随客，偷眼蜻蜓避人。
暮春即事十二绝·其五
作者：郭之奇
朝代：明

红白诸花亦有，苍茫一水全虚。将携春色归尔，或恐山光妒予。
暮春即事十二绝·其八
作者：郭之奇
朝代：明

耐可狂歌度日，何须溅泪惊时。举头日月光近，在手乾坤嘿持。
暮春即事十二绝·其六
作者：郭之奇
朝代：明

人皆自谓人尔，我亦安知我谁。赖此三春作伴，置之一壑犹宜。
暮春即事十二绝·其十
作者：郭之奇
朝代：明

几见高人遁迹，且随矮子观场。悲欢所听谁说，啼笑依然独忙。
暮春即事十二绝·其十一
作者：郭之奇
朝代：明

斯晨斯夕求心，以雅以南自吟。一室悠悠望古，孤怀渺渺殊今。
暮春即事十二绝·其十二
作者：郭之奇
朝代：明

数年加我无过，十载忧天自劳。欲向虞渊洗日，岂愁涨海飞涛。
暮春即事十二绝·其四
作者：郭之奇
朝代：明

春来海外天外，人在山间水间。此日馀芳暂假，明年一倍相还。
暮春山课即事书怀十二绝
作者：郭之奇
朝代：明

筑室谁知夷蹠，买山复见巢由。愿招此日猿鹤，颇怪当年鹊鸠。许国谋身自拙，无家避地犹难。今朝独问樵斧，当日虚从钓竿。山色平分草色，风音尽入松音。为斯远坐相悦，是以迟留独吟。村树含烟似碧，山花有色无香。从春暂假风日，何物堪同雪霜。要之目所遥集，凭此心须近安。认取方怀一寸，休言世故千端。扫地焚香一室，孤灯细雨天涯。强刲欲爱诸业，自长薰修寸芽。嘿念群疑尽析，匡居一事皆馀。任他春色将满，惟我清心日虚。学后方知不足，看来一往无穷。古今上下如许，豪圣英贤亦同。身在山中养晦，心同天汉为光。我龙复见于铄，彼织终成报章。松林自挺孤直，兰谷同飘众芳。赖此贞心洁性，分为远地幽光。地步前人已占，胸怀我辈须高。千秋金镜谁续，此日文心独劳。貌许麟图在阁，声从鹤野闻皋。中兴日月千载，万古云霄一毛。
暮春山课即事书怀十二绝·其一
作者：郭之奇
朝代：明

筑室谁知夷蹠，买山复见巢由。愿招此日猿鹤，颇怪当年鹊鸠。
暮春山课即事书怀十二绝·其七
作者：郭之奇
朝代：明

嘿念群疑尽析，匡居一事皆馀。任他春色将满，惟我清心日虚。
暮春山课即事书怀十二绝·其三
作者：郭之奇
朝代：明

山色平分草色，风音尽入松音。为斯远坐相悦，是以迟留独吟。
暮春山课即事书怀十二绝·其九
作者：郭之奇
朝代：明

身在山中养晦，心同天汉为光。我龙复见于铄，彼织终成报章。
暮春山课即事书怀十二绝·其二
作者：郭之奇
朝代：明

许国谋身自拙，无家避地犹难。今朝独问樵斧，当日虚从钓竿。
暮春山课即事书怀十二绝·其五
作者：郭之奇
朝代：明

要之目所遥集，凭此心须近安。认取方怀一寸，休言世故千端。
暮春山课即事书怀十二绝·其八
作者：郭之奇
朝代：明

学后方知不足，看来一往无穷。古今上下如许，豪圣英贤亦同。
暮春山课即事书怀十二绝·其六
作者：郭之奇
朝代：明

扫地焚香一室，孤灯细雨天涯。强刲欲爱诸业，自长薰修寸芽。
暮春山课即事书怀十二绝·其十
作者：郭之奇
朝代：明

松林自挺孤直，兰谷同飘众芳。赖此贞心洁性，分为远地幽光。
暮春山课即事书怀十二绝·其十一
作者：郭之奇
朝代：明

地步前人已占，胸怀我辈须高。千秋金镜谁续，此日文心独劳。
暮春山课即事书怀十二绝·其十二
作者：郭之奇
朝代：明

貌许麟图在阁，声从鹤野闻皋。中兴日月千载，万古云霄一毛。
暮春山课即事书怀十二绝·其四
作者：郭之奇
朝代：明

村树含烟似碧，山花有色无香。从春暂假风日，何物堪同雪霜。
暮轺见归鸟有感
作者：郭之奇
朝代：明

群飞俱一息，日入故林招。自惜羽毛瘁，兼防牖户漂。如何万里客，不及一枝鹩。俯首惭诸翼，悠悠促暮轺。
更乞百叶一种
作者：郭之奇
朝代：明

珍重当年禁苑春，助娇消恨旧何人。风流争似潘郎得，付与河阳满县新。
曹允大见邀西湖
作者：郭之奇
朝代：明

里湖幽寂外湖泓，山光蒙密水光明。尔我扁舟湖泛泛，歌舞千场月盈盈。湖心不管歌舞事，月色能兼尔我情。情钟我辈自歌乐，淘泻岂必竹丝声。
曹允大邀游西湖穷日之力继以夜月
作者：郭之奇
朝代：明

里湖淡淡外湖泓，山光如坠水光平。水水山山何尽极，清歌妙舞日盈盈。主人爱湖兼爱客，为余酤酒向湖倾。买舟携酒竭游力，湖水湖山纷送迎。一日思穷山水意，西湖笑杀起秋声。我无歌舞添湖景，聊从山水问湖情。但使一杯为湖醉，稍迟东月又湖生。湖生月色千年好，月与湖光一片成。歌舞人归云尽灭，水山秋至露如英。此时万籁宜俱寂，湖月偕谁共秋清。
月夜久坐偶进一杯
作者：郭之奇
朝代：明

月能坚客坐，久对则生愁。徐以风开夜，濯于雪拟秋。庭花将入梦，樽酒令回头。忆想成三者，可宜向影求。
月晕
作者：郭之奇
朝代：明

丹霞组锦幕，金魄累瑶官。景合诸星拱，灵生两曜通。重轮初引象，太极始辉空。圆明欣相覆，身依末照中。
月落
作者：郭之奇
朝代：明
体裁：古风

月薄不自持，逶迤欲西蹀。泓流蓄轻辉，魄则远山箧。千峰递收形，馀霞变云鬣。柔风自东来，还吹春树叶。青烟发空茫，翛然一江接。当此众情虚，恰与素心怗。望望作玄观，众妙落千楫。
月落
作者：郭之奇
朝代：明

月薄不自持，逶迤欲西蹀。泓流蓄轻辉，魄则远山箧。千峰递收形，馀霞变云鬣。柔风自东来，还吹春树叶。青烟发空茫，翛然一江接。当此众情虚，恰与素心怗。望望作玄观，众妙落千楫。天汉肃以高，微痕摇波摺。
月行
作者：郭之奇
朝代：明

幽溪明素色，波月正潆洄。溯洄当月夜，清影曳高桅。舟入银河去，人疑雪夜来。野鹭惊还宿，林乌止复猜。水山同一照，烟树两难裁。临流山意落，击楫水光开。渔歌深入浦，耳外独徘徊。所谓伊人者，此际亦悠哉。
月行
作者：郭之奇
朝代：明

晴霞分瞑色，馀彩曳千桅。清波濯明沙，皓月正徘徊。风轻帆力倦，篙从绿水开。月光随篙碎，零乱雪山梅。忘却子猷棹，山阴访戴来。
有怀岐岩新寺因寄悦则讯其近日功程兼以勉之四首
作者：郭之奇
朝代：明

为汝开禅壁，息心此地逢。市声销二水，松响接诸峰。欲晓云光漫，深秋叶径封。岩烟时未歇，近远俟归踪。怀人披萝薜，及秋葺苇葭。时因陵麓势，日引竹松华。筑磴留苔影，通泉护药芽。但添新磬钵，不碍古烟霞。绝壑闻溪虎，空潭少毒龙。锡飞堪独选，云构可相从。新竹栽何径，幽岩辟几重。山灵关佛性，苟就亦禅慵。崖谷亦何主，求人独以清。寻玄思化迹，触类表前名。穿石分泉响，添林得鸟情。鸣弦方独奏，从此会希声。
有怀岐岩新寺因寄悦则讯其近日功程兼以勉之四首·其一
作者：郭之奇
朝代：明
体裁：五言律诗

为汝开禅壁，息心此地逢。市声销二水，松响接诸峰。欲晓云光漫，深秋叶径封。岩烟时未歇，近远俟归踪。
有怀岐岩新寺因寄悦则讯其近日功程兼以勉之四首·其三
作者：郭之奇
朝代：明

绝壑闻溪虎，空潭少毒龙。锡飞堪独选，云构可相从。新竹栽何径，幽岩辟几重。山灵关佛性，苟就亦禅慵。
有怀岐岩新寺因寄悦则讯其近日功程兼以勉之四首·其二
作者：郭之奇
朝代：明

怀人披萝薜，及秋葺苇葭。时因陵麓势，日引竹松华。筑磴留苔影，通泉护药芽。但添新磬钵，不碍古烟霞。
有怀岐岩新寺因寄悦则讯其近日功程兼以勉之四首·其四
作者：郭之奇
朝代：明

崖谷亦何主，求人独以清。寻玄思化迹，触类表前名。穿石分泉响，添林得鸟情。鸣弦方独奏，从此会希声。
有怀陆山甫
作者：郭之奇
朝代：明

思君何处起，回首岭云深。祖帐披胸语，灯前顾影吟。阮生馀白眼，季子尽黄金。徒将一杯酒，为余万里心。
有感
作者：郭之奇
朝代：明

十年玄尚白，知我自寥寥。养拙诗书际，藏身礼乐朝。何心皋北近，每叹指南遥。此意含终古，时人那可料。
有感诸同年
作者：郭之奇
朝代：明

驱驰忆昔此中归，联袂诸君剖上畿。燕鲁齐吴三叠尽，东西南北五年违。歌城琴父双寥寂，为陆辞丘半是非。马上询人惊欲泪，故堤柳色共依依。
有所思
作者：郭之奇
朝代：明

有所思，寒不知冬，暑不知夏。旦不知昼，昏不知夜。闻人悦春光，起视春光断柔肠。闻人爱秋清，坐守秋清出愁情。来日悠悠去日多，花开怯对落如何。风雨驱花异夕朝，朝夕衔思赴远遥。朝思在山神巍峨，暮断在水梦风波。飞鸟当前见人心，不传思人往来音。毋乃心心不相识，能鸟知之朝唧唧。人因谓我无思远，口欲相置心难挽。春蚕成茧还吐丝，丝短丝长织女知。
有挟改数字不得者再吟二律
作者：郭之奇
朝代：明

汝南每月顿更题，岭国千年那可齐。旧墨新朱非偶见，大书小略莫三迷。吴竞数字终难改，孙盛春秋独自携。一任时心工射蜮，不妨神鬼共然犀。我闻其语昧其颜，贝锦何须费老悭。肘掣能书安可怒，沙含频射亦惟艰。鬼神名义千秋上，伯仲埙篪一念閒。纵使涂黄由尔辈，终馀副稿在名山。
有挟改数字不得者再吟二律·其一
作者：郭之奇
朝代：明

汝南每月顿更题，岭国千年那可齐。旧墨新朱非偶见，大书小略莫三迷。吴竞数字终难改，孙盛春秋独自携。一任时心工射蜮，不妨神鬼共然犀。
有挟改数字不得者再吟二律·其二
作者：郭之奇
朝代：明

我闻其语昧其颜，贝锦何须费老悭。肘掣能书安可怒，沙含频射亦惟艰。鬼神名义千秋上，伯仲埙篪一念閒。纵使涂黄由尔辈，终馀副稿在名山。
望
作者：郭之奇
朝代：明

霁色娇纭雨忽争，飘风一息乱江情。春愁欲老先留媚，日懒新长却倦明。入眼初惊天地异，怡神仍觉水云清。远山近岸纷相诏，恰与幽怀不但声。
望三山
作者：郭之奇
朝代：明
体裁：骚

若有人兮溯江干，阻长流兮心恻酸。舟三易兮旬四，春冉冉兮冬殚。何终风兮号怒，既北击兮东抟。曷飘飞兮杲杲，蔽若木兮跚跚。空馀晖兮波接，波蹀躞兮夕澜。方浟涣兮激涘，忽沮洳兮潮钻。同濊汤兮不息，吞吐久兮微安。舟子呼兮棹发，展余愁兮气宽。迟一苇兮所恣，眇三山兮入看。云蹇产兮俱岫，露厌浥兮其漙。嘒彼星兮三五，履我发兮月初冠。惊雁行兮未息，见牛喘兮啴啴。曾相随兮会少，甫一见兮欲残。始帝都兮生色，开天镜兮莫奸。浩淼莽兮如练，叠琇莹兮相攒。烛东南兮佳气出，影近远兮人烟团。明百流之朝宗兮一志，见千峰之伏阙兮多端。固江山为有道兮葱郁，信龙虎所繇来兮踞蟠。岂波臣之骏奔兮敢后，维下风之羽翼兮实难。
望三山
作者：郭之奇
朝代：明

若有人兮溯长干，阻阳侯兮心恻酸。沿春洲兮采芳杜，循花浪兮结幽兰。幽兰幽兮聊为佩，芳杜芳兮遗所欢。欢何在兮在水，水一方兮漫漫。云容与而独往，雾迷离以众瞒。谅所思之未达，欲缄志而无翰。长顑颔兮何益，聊儃佪兮自宽。朝击汰而欲前兮，延伫乎意中峦。暮扬舲而反缩兮，归纡轸之旧湍。悔占风之不早兮，依碧渚且焉止观。苟直寻而枉尺兮，非余心之所安。逐轻潮以从鸥泛兮，凭弱橹而问渔竿。虽迟滞其何畏兮，苟余情其信殚。心郁坚而弗拔兮，思蹇产而毋残。俟狂吹之稍杀兮，及天吴之未欢。人与人其共力兮，日与日而相攒。忽逍遥以反顾兮，终九万其一弹。前程各有所至兮，余独婵媛以为端。虽闷瞀吾犹未变兮，岂余衷之可阑。噫吁嘻，春弥月兮绪千端。全销白日兮此春澜，半落青天兮此地看。岂波臣之骏奔兮敢后，维下风之羽翼兮实难。
望尘
作者：郭之奇
朝代：明

倚日初能紫陌驰，因风转欲碧空吹。分明入眼惊相向，身近其中却不知。
望庐山和苏韵
作者：郭之奇
朝代：明

相对无缘认岭峰，入看只与白云同。江舟竟日分横侧，真面遥临一水中。
望庐山有引
作者：郭之奇
朝代：明
体裁：七言绝句

却于舟行成横侧，漠漠天屏一镜中。
望庐山有引
作者：郭之奇
朝代：明

相对无缘认岭峰，入看祇许白云同。却于舟行成横侧，漠漠天屏一镜中。
望春峰积雪漫成二作
作者：郭之奇
朝代：明

春风日淡融，春山何凛冽。青青岭上云，白白峰头雪。岭云忽去来，峰雪每凝结。所叹幽而凉，亦惟高始洁。颇似素心人，潇潇独关闭。匡居相八寰，缁尘安敢涅。宁静出孤怀，精神多自悦。虽与俗情违，亦非人事绝。馀滋润百荄，光华未可竭。我思泉下蒙，复念井中渫。何如此一峰，不受虚名窃。层壁系扁舟，对此春山凸。远眺出殊光，轻烟似可刷。误疑峰上云，映日浮晖缀。稍知寒意侵，始见幽岩雪。千林拂素华，万壑嘘遥冽。非惟色在空，庶以清涵洁。岂如阛阓姿，门多车马辙。飞飞向华筵，但为歌舞悦。空嗟谢子盐，枉费陶公屑。是以静者怀，于兹堪永结。幸有春风来，得与冰壶撷。顾盼隐晨昏，悠然世心绝。
望春峰积雪漫成二作·其一
作者：郭之奇
朝代：明

春风日淡融，春山何凛冽。青青岭上云，白白峰头雪。岭云忽去来，峰雪每凝结。所叹幽而凉，亦惟高始洁。颇似素心人，潇潇独关闭。匡居相八寰，缁尘安敢涅。宁静出孤怀，精神多自悦。虽与俗情违，亦非人事绝。馀滋润百荄，光华未可竭。我思泉下蒙，复念井中渫。何如此一峰，不受虚名窃。
望春峰积雪漫成二作·其二
作者：郭之奇
朝代：明

层壁系扁舟，对此春山凸。远眺出殊光，轻烟似可刷。误疑峰上云，映日浮晖缀。稍知寒意侵，始见幽岩雪。千林拂素华，万壑嘘遥冽。非惟色在空，庶以清涵洁。岂如阛阓姿，门多车马辙。飞飞向华筵，但为歌舞悦。空嗟谢子盐，枉费陶公屑。是以静者怀，于兹堪永结。幸有春风来，得与冰壶撷。顾盼隐晨昏，悠然世心绝。
望海
作者：郭之奇
朝代：明

望海移情惜旧群，在山远志问谁分。且留谷鸟同幽树，未许馀人共白云。
望白云在天忽然有感而赋此
作者：郭之奇
朝代：明

白云在天高且閒，幽人何苦滞人间。空庭草色多刺眼，此虽一物宜青山。居违其所性亦违，遥望天云那可攀。几年梦失瑶华蕊，尽日情依绿岫菅。薜荔阴中炎液散，菰蒲林下远薰还。我欲于斯就白云，藉草看云独闭关。
望积雪漫怀二首
作者：郭之奇
朝代：明

昨夜东风嚇，江花浮皓魄。晨越披衣眺，回飙荡扫辟。周道不可见，独馀寒山积。幽涧冽孤清，碧峰澹虚莫。艳质远尘纷，冰心聊自惜。岂不向朱门，庭多车马迹。泥泞滓素贞，驱除难假借。所以守深藏，独往辞炎赫。终当随阳春，飞洒玉阶白。一点下殿衣，明王欣瑞泽。春山积素姿，飘渺云峰凸。近攀末繇阶，远望何清冽。本同雨露需，若与烟霞结。高处相六寰，凛为不可涅。回观阛阓中，累累咸销灭。当其亲华筵，歌舞竞相悦。无奈炎烟飞，中道成弃诀。惟兹所托宜，赖以全孤洁。有似素心人，无取虚名窃。蝉蜕尘世表，澹荡独关闭。
望积雪漫怀二首·其一
作者：郭之奇
朝代：明
体裁：古风

昨夜东风吓，江花浮皓魄。晨越披衣眺，回飙荡扫辟。周道不可见，独馀寒山积。幽涧冽孤清，碧峰澹虚莫。艳质远尘纷，冰心聊自惜。岂不向朱门，庭多车马迹。泥泞滓素贞，驱除难假借。所以守深藏，独往辞炎赫。终当随阳春，飞洒玉阶白。一点下殿衣，明王欣瑞泽。
望积雪漫怀二首·其一
作者：郭之奇
朝代：明

昨夜东风嚇，江花浮皓魄。晨越披衣眺，回飙荡扫辟。周道不可见，独馀寒山积。幽涧冽孤清，碧峰澹虚莫。艳质远尘纷，冰心聊自惜。岂不向朱门，庭多车马迹。泥泞滓素贞，驱除难假借。所以守深藏，独往辞炎赫。终当随阳春，飞洒玉阶白。一点下殿衣，明王欣瑞泽。
望积雪漫怀二首·其二
作者：郭之奇
朝代：明

春山积素姿，飘渺云峰凸。近攀末繇阶，远望何清冽。本同雨露需，若与烟霞结。高处相六寰，凛为不可涅。回观阛阓中，累累咸销灭。当其亲华筵，歌舞竞相悦。无奈炎烟飞，中道成弃诀。惟兹所托宜，赖以全孤洁。有似素心人，无取虚名窃。蝉蜕尘世表，澹荡独关闭。
望阙
作者：郭之奇
朝代：明

燕云咫尺望中跚，未息征尘已意安。眼到西山朝气出，梦回南岭晓魂残。舟车地尽风光忆，春夏程争日月看。万里见闻今默数，诸缘返计漠无端。
朝回自叹
作者：郭之奇
朝代：明

我生三十姓名沉，而立无能岁转侵。气及方刚多可戒，游初欲遂少从心。眼前节序蹉跎甚，身外乾坤愧恧深。抗疏传经因底事，匡衡刘向古非今。
朝思
作者：郭之奇
朝代：明

积雨犹堪断，浮生亦未沉。千峰凌暑气，万壑动秋心。映草波长绿，颓云壁半阴。青朝思暂豁，独坐稍栖寻。
朝旭
作者：郭之奇
朝代：明

怪来朝旭起，云岫敛清晖。总向林光内，含华洒翠微。
未及桥之左有径绕焉列棉十馀株杂以新卉幽者寻之楼台之致出矣
作者：郭之奇
朝代：明

闭关灭闻见，三径自凄深。翛然成独往，日涉处孤心。或有性情友，风味共栖寻。见山遂遥叹，岩壑乃相临。灵秀非关远，潜幽出故林。咫尺存真寄，同异任苔岑。
李公纲
作者：郭之奇
朝代：明

围城主战一书生，南渡公来庶可成。十事何当留僭伪，千言那得罢和盟。霄宫已废军民政，宁寺徒兴卉木情。一代伟人空濩落，陈欧热血岂堪平。
村人日以道士作佛事感叹有作
作者：郭之奇
朝代：明

黄老微言那可磨，沙门精道复如何。南方亦有伊蒲塞，北地休悲曳落河。安得诸天挥玉麈，先从尘世止金戈。未烦苦海求津渡，长使禅幡映薜萝。
来往禽
作者：郭之奇
朝代：明

春去犹馀百草缛，夏云随意浮空曲。云草依山气日浮，山春入夏光映玉。荷风始向碧岩吹，梅雨终留幽涧浴。此中物象类沉冥，何意居行人尽俗。缥缈时飞蔽目青，空灵几变伤心绿。晓宿轻霞莫宿烟，閒禽几个呼群数。新禽旧禽来往禽，谁念羁人身似束。春草夏云又若何，低言那敢相搪触。
来札有一苇恣泊江鱼尝新之语乃余舟中景则大不然也因移就小舟极夜之力至皖江拟即就道兼赴先以诗谢
作者：郭之奇
朝代：明

藜火当年共起居，皇华谁令异舟车。自从江汉迎秋日，正想云山拥节初。敢为思鲈兴我叹，恰因烹鲤得君书。驰心夜半飞蕲道，流恨朝来积皖潴。
来青纵目
作者：郭之奇
朝代：明

千山供一览，眼尽即云天。聚霭高卑错，巉阴右左悬。髻当斜照阙，襟抱反吹前。睥睨真何际，微茫得又玄。
杨乐庵年友建慈云寺既成招饮索题二首
作者：郭之奇
朝代：明

西日衔峰待客来，玄堂清酌为谁开。已飞天镜浮霜树，犹假禅灯照绿苔。苏晋惟依绣佛袋，陶潜能引白莲杯。我无焚骨当年表，自许颠僧竟夕陪。
杨乐庵建慈云寺既成见招得胎字二首
作者：郭之奇
朝代：明

岭海初闻大小开，天花忽见后前台。风吹碧嶂临飞锡，月满澄湖出渡杯。闭阁杨雄时坐卧，逃禅苏晋暂徘徊。悬知吾辈皆前会，漫许沙门点故胎。自从千载韩山后，又见三车象力开。便道人缘终就劫，乍疑佛教顿更胎。毒龙观法新无碍，溪鳄知文久却回。始信当年焚骨者，空言亦许大颠来。
杨乐庵建慈云寺既成见招得胎字二首·其一
作者：郭之奇
朝代：明

岭海初闻大小开，天花忽见后前台。风吹碧嶂临飞锡，月满澄湖出渡杯。闭阁杨雄时坐卧，逃禅苏晋暂徘徊。悬知吾辈皆前会，漫许沙门点故胎。
杨乐庵建慈云寺既成见招得胎字二首·其二
作者：郭之奇
朝代：明

自从千载韩山后，又见三车象力开。便道人缘终就劫，乍疑佛教顿更胎。毒龙观法新无碍，溪鳄知文久却回。始信当年焚骨者，空言亦许大颠来。
杨承之以谒虔州王文成祠诗见示用韵
作者：郭之奇
朝代：明

良知一炬百年光，千载岐羊乍识乡。道在斯文关后死，功馀我武诵维扬。清朝砺带乾坤壮，圣庙牺樽日月长。此地歼妖公一事，虔江石齿自襄阳。
杨维斗徐君和朱云子共邀舟游二首
作者：郭之奇
朝代：明

朋聚东南美，游穷日夜欢。云山多气色，今古动波澜。游鹿台何在，栖乌树几残。请看波上月，复已挂幽峦。金风吹碧野，玉露洒长干。响屐犹堪想，悬晴那忍看。清歌毋屡奏，高论可盘桓。不感兴亡事，安知此会难。
杨维斗徐君和朱云子共邀舟游二首·其一
作者：郭之奇
朝代：明

朋聚东南美，游穷日夜欢。云山多气色，今古动波澜。游鹿台何在，栖乌树几残。请看波上月，复已挂幽峦。
杨维斗徐君和朱云子共邀舟游二首·其二
作者：郭之奇
朝代：明

金风吹碧野，玉露洒长干。响屐犹堪想，悬晴那忍看。清歌毋屡奏，高论可盘桓。不感兴亡事，安知此会难。
杨葵宸宫赞分桐晋府特上捕蝗之章诗以柬之
作者：郭之奇
朝代：明

西山雨过爽飞初，酷暑骄阳今渐除。綵笔遂干参井气，咨诹还上斗辰居。周桐遗叶于唐是，汲节便宜想汉如。便拟姚崇蝗害息，救时一事总君馀。
松风梦
作者：郭之奇
朝代：明

心爱松风清，梦入松风好。流烟卷雾出重霄，满天空翠如堪扫。海色群飞似碧纹，峰云片落如纤缟。吾将攀百尺之长条，蹑苍茫之远昊。中逢羽客话蓬壶，偶值青童依渌岛。仙乐聚鸣，绮琴独抱。高山峨峨，流水浩浩。上有花开花落之窈岑，下有春去春留之瑶草。鸾歌凤舞共参差，岩呼谷应互倾倒。俄魂动而神摇，漫幽寻而嘿讨。但闻馀音绕梁，起视窗日犹早。吾将今王子之缑笙罢吹，皇娥之梓瑟休考。吟飘和兮自调刁，南方来兮却愠恼。君不见黄石已去赤松游，商山飒飒馀诸皓。冬亦不能为之凋，春亦不能为之老。安能从风从雨泰山道，使我侧听心如捣。
枕上过彭泽起视则惊涛过颡舟与江下上矣
作者：郭之奇
朝代：明

江知我欲去，寄情为我徵。风知舟欲速，噫气为舟凭。不以风搏江，谁与江力輘。不以舟御风，安极舟任胜。江风不肯降，舟故勇为承。中有游泛客，一叶恣奔崩。云天合空碧，危涛欲上凭。千山纷如蹶，银屋蔽叠层。势吞小姑入，马当不敢应。隐跃长鲸舞，呼吸百川腾。舟人俱造次，奚奴颠沛仍。雅宜谢公量，啸歌不改恒。犹作苏子字，舍笔别无能。情居夷险外，波沸心自澄。万里丈夫浪，一楫巨川乘。天之示我者，怒流为益增。眷彼扶摇翮，九万正翻淩。胡甘耳目陋，不及鲲与鹏。去去南溟近，渤海待余兴。追轶临峤作，四友未许矜。
枕上过彭泽起视则惊涛过颡舟与江下上矣
作者：郭之奇
朝代：明
体裁：古风

风知舟欲速，噫气为舟凭。不以风搏江，谁与江力輘。千山纷如蹶，银屋蔽叠层。势吞小姑入，马当不敢应。隐跃长鲸舞，呼吸百川腾。舟人俱造次，奚奴颠沛仍。犹作苏子字，舍笔别无能。情居夷险外，波沸心自澄。万里丈夫浪，一楫巨川乘。天之示我者，怒流为益增。去去南溟近，渤海待余兴。追轶临峤作，四友未许矜。
枕流为楼隔水尽林阴也林尽而睥睨出过此则千树森然翠烟靡届矣
作者：郭之奇
朝代：明

虚牖凭高发，下有碧溪承。临深非所意，枕流获古称。每当潮势长，安处若舟乘。清景移昏旦，波光视升恒。映此疏林美，蕴色浑凝冰。倏忽传空翠，近远碧烟层。春心宜映发，秋容转骄矜。请看云物际，旷怀必可兴。
林九娘墓三首
作者：郭之奇
朝代：明

比年贼寇乱村烟，嬴得偷生问节全。里妇惊传刀下语，狂奴许杀未容怜。一抔香落陌头馨，三协春风宿草经。贞冢无心催恨色，年来空作断肠青。古来烈女死犹生，不爱身前重后名。纵使贞魂甘寂寂，谁能凄断付孤茔。
林九娘墓三首·其一
作者：郭之奇
朝代：明

比年贼寇乱村烟，嬴得偷生问节全。里妇惊传刀下语，狂奴许杀未容怜。
林九娘墓三首·其三
作者：郭之奇
朝代：明
体裁：七言绝句

古来烈女死犹生，不爱身前重后名。
林九娘墓三首·其三
作者：郭之奇
朝代：明

古来烈女死犹生，不爱身前重后名。纵使贞魂甘寂寂，谁能凄断付孤茔。
林九娘墓三首·其二
作者：郭之奇
朝代：明

一抔香落陌头馨，三协春风宿草经。贞冢无心催恨色，年来空作断肠青。
林九娘墓三首·其二
作者：郭之奇
朝代：明
体裁：七言绝句

贞冢无心催恨色，年来空作断肠青。
林浴元民部邀游虎丘夜半方回
作者：郭之奇
朝代：明

龙门通世好，虎刹获新观。会晤缘非偶，登临足未艰。层峰随野眺，曲涧恣幽盘。风入陵通气，日归寺隐峦。歌声依谷响，酒兴得山宽。别后空馀此，扁舟破夜澜。
林浴元民部邀游虎丘小坐入夜溯流归阊门
作者：郭之奇
朝代：明

松风浮渌蚁，玉露点秋盘。便许千人石，时为十日欢。残香留碧草，初月动芳兰。别后空回首，扁舟溯夜澜。
柘城王邀同赞伯晚登铁塔二首
作者：郭之奇
朝代：明

铁塔豫梁传，数朝不数年。标形如上涌，托体况中坚。角亢晨昏宿，嵩河近远联。谁能名不朽，吾欲勒其巅。忽遂登临志，还思创始功。循阶攀峻绝，环级转空濛。秋色收残照，乡心御远风。因高谁不赋，我意仲宣同。
柘城王邀同赞伯晚登铁塔二首·其一
作者：郭之奇
朝代：明

铁塔豫梁传，数朝不数年。标形如上涌，托体况中坚。角亢晨昏宿，嵩河近远联。谁能名不朽，吾欲勒其巅。
柘城王邀同赞伯晚登铁塔二首·其二
作者：郭之奇
朝代：明

忽遂登临志，还思创始功。循阶攀峻绝，环级转空濛。秋色收残照，乡心御远风。因高谁不赋，我意仲宣同。
柳中人四绝
作者：郭之奇
朝代：明

一苗活影向风前，两叶残愁照水边。莫是浣纱当日伴，含情敛意就春烟。水分娇面未全明，柳入双眉共一情。举目跚跚云里坠，销魂冉冉画中成。颇疑流水动朝馡，错认荷风上晓衣。愿借微风风不已，便随芳气达罗帏。柳岸风开叶叶光，朝来何事断人肠。前山纵有行云色，春梦惟依水一方。
柳中人四绝·其一
作者：郭之奇
朝代：明

一苗活影向风前，两叶残愁照水边。莫是浣纱当日伴，含情敛意就春烟。
柳中人四绝·其三
作者：郭之奇
朝代：明

颇疑流水动朝馡，错认荷风上晓衣。愿借微风风不已，便随芳气达罗帏。
柳中人四绝·其二
作者：郭之奇
朝代：明

水分娇面未全明，柳入双眉共一情。举目跚跚云里坠，销魂冉冉画中成。
柳中人四绝·其四
作者：郭之奇
朝代：明

柳岸风开叶叶光，朝来何事断人肠。前山纵有行云色，春梦惟依水一方。
树兰
作者：郭之奇
朝代：明

入抱惟应向晓芳，同心为尔日相望。拟留幽佩偕荷制，肯令琴歌对草伤。
栖白门寄怀方肃之徐九一
作者：郭之奇
朝代：明

泛迹栖吴门，卷情恻秋意。寂寞空庭风，展我怀朋志。良朋天一方，孤怀何所似。眷彼孤栖鸟，日暮失俦类。敛翼不复飞，疏林独憔悴。感此集千端，所思不能置。兴言今日别，回首昔日聚。偲蔼一堂中，莫逆而相视。友益既成三，同心更无二。徐子誇七斗，追琢敦远器。方髯富五车，巍然植高帜。如余本庸疏，时亦从旁议。乃知同道谋，以得断金利。相望意犹隆，岂但情之毖。惟期吾党心，共承斯文寄。君耽白玉堂，我披泉石位。玉堂生虚清，泉石多幽异。万里亦比肩，如何怅两地。旷怀在古今，驰神有寤寐。毋或金玉尔，好音时相嗣。
桐庐舟中夜坐
作者：郭之奇
朝代：明
体裁：五言律诗

久与江湖熟，微知昼夜因。聊从逝者意，此际證閒身。
桐庐舟中夜坐
作者：郭之奇
朝代：明

定性偏于夜，见闻喜独真。峰低山献月，舟小水亲人。久与江湖熟，微知昼夜因。聊从逝者意，此际證閒身。
梁四主
作者：郭之奇
朝代：明

姑熟醇醪了故王，江东正朔是萧梁。五经博士初分遗，四部无遮复继扬。十年淮堰劳三筑，无缺金瓯忍自伤。谁使长鲸终跋扈，颇讶吴老薄心肠。同泰舍身钱易赎，净居苦口蜜难尝。自我台城休荷荷，将军宇宙日洋洋。可怜太宝供虚席，旬日犹烦假豫章。古今篡逆虽肩比，未闻此物肆狂猖。传首江陵随尽骨，一目湘东始继纲。岂知老佛垂弓冶，涅槃已罢又龙光。图书漫付炎灰了，白马空衣紫气翔。臣魏臣齐俱寄食，云水真成释氏乡。
梅花忆四绝
作者：郭之奇
朝代：明

梦里梅花过，幽香满故园。几番寒彻骨，万点雪飘魂。尽日空堂里，逢人敢一言。梅花今落未，枝上几多存。不见幽梅影，但闻寒鸟声。偶衔飞片入，能使客怀清。含思无片语，此意复谁传。安得春前卉，相依守旧年。
梅花忆四绝·其一
作者：郭之奇
朝代：明

梦里梅花过，幽香满故园。几番寒彻骨，万点雪飘魂。
梅花忆四绝·其三
作者：郭之奇
朝代：明

不见幽梅影，但闻寒鸟声。偶衔飞片入，能使客怀清。
梅花忆四绝·其二
作者：郭之奇
朝代：明

尽日空堂里，逢人敢一言。梅花今落未，枝上几多存。
梅花忆四绝·其四
作者：郭之奇
朝代：明

含思无片语，此意复谁传。安得春前卉，相依守旧年。
梅花落
作者：郭之奇
朝代：明

雨中遥忆梅花落，梦里时教玉艳分。东阁数枝愁水部，空庭一片懊参军。为尔咨嗟长独立，馀香远迩风前入。气味偏依冷韵留，精神转令寒芬袭。寒芬冷韵逐谁飞，银缸金鼎耀霜帏。满面红妆相对出，谁怜白雪少光辉。以兹感叹为花泣，寄语阳春花下集。取实和羹自有时，花落花开毋太急。
梦徐九一邀游虎丘坐千人石上待月联吟觉来枕上偶记数联似五言律也
作者：郭之奇
朝代：明

晚露华山□，游情绝世根。千秋川泽气，三载粤吴魂。古月今相对，新诗近孰尊。沉吟收夜色，歌啸辟天门。
梦断
作者：郭之奇
朝代：明

关河迷故国，烽燧倚家园。雨滴羁人耳，风吹远客魂。梦断花光寂，灯残鸟语喧。生理凭谁说，霜怀祇自温。
梦无聊犹可寻梦花落堪思
作者：郭之奇
朝代：明

风前时坐立，高下数幽芳。草色憎飞片，苔痕惜坠光。斜晖犹嘿照，夜雨莫虚飏。短梦如堪续，馀心那可忘。
梦醒
作者：郭之奇
朝代：明

倦愁生百睡，懒散付扁舲。肱枕浮云意，几嘘槁木形。晚凉徐起望，瞑色已前汀。落照递还碧，远山次敛青。无数啼鸟乱，一带幽花零。没尽永昼日，梦游乍遣醒。
梦醒
作者：郭之奇
朝代：明

春日迟迟下，春山处处青。春光多懒困，春色未飘零。窈意留莎草，微芳发渚馨。双燕飞还语，群鸥去复停。斜阳粘翠壁，返照及疏棂。孤清隐顾盼，幽人自渺冥。披襟初一眺，物象满前汀。落尽高天日，梦游乍遣醒。
楚义帝怀王孙心
作者：郭之奇
朝代：明

楚虽三户必亡秦，王孙自是可怜人。牧羊始罢旋驱鹿，蜂起诸雄各附鳞。楚后虽繇楚将立，范增奇计本从民。已教天下群趋楚，不比扶苏独诈陈。入关有约终如约，刘项从兹分暴仁。四海三年尊一帝，重瞳十罪表千春。兵皆缟素繇乡老，纪落丹青愧史臣。董公是日迟遮说，大义当年孰共伸。
楼上
作者：郭之奇
朝代：明

一抹轻云护晓吹，盈盈楼上对花时。春风若解吹红片，愿作东墙第一枝。
楼之右有古棉木独挺立而秀出主人爱其不群为其筑池蓄水以居之
作者：郭之奇
朝代：明

嘉木号水棉，秀出何翩翩。连柯霄汉表，托根惟清泉。结色无冬春，或比后凋年。邑人爱宜水，环植就蜿蜒。遂与藩篱等，公然伯仲肩。岂不怀孤往，独立众所捐。而我卜林塘，于此乃深怜。凿牖通嘘咈，筑流护幽妍。要使扶疏质，今能雨露全。方池虽无广，千载益贞坚。
楼之外为台黄岐当其右紫陌环其左致有爽气则西颢居前也
作者：郭之奇
朝代：明

与楼相下上，并立而矜秋。岐陌如环拱，岩烟则远投。自非飞鸟翼，孰与云光酬。云光飘暮色，独对乃悠悠。市嚣虽不染，缅绪已难收。何意登眺处，各有古今愁。临风望不极，明月倚东浮。清景来人世，初晖自我楼。既照火魂久，方开物象幽。百际俱以寂，前思讵可留。
楼台之下有室盖主人挟图籍与居之所也
作者：郭之奇
朝代：明

至哉虚白位，朴素此中居。蓄积终古事，顾慕以诗书。图箓供幽讨，心理同卷舒。庶几寝食益，杳杳性情馀。有时泯省想，嗒丧抑天嘘。起对夕阳末，行吟见星初。永怀不可既，于此亦何如。
榕城八景 其一 环城榕色
作者：郭之奇
朝代：明

乔木森森望郁苍，相传岭国古榕乡。四时霜盖烟疏密，一片云丛绿混茫。道左何年歌杕杜，州南此日诵甘棠。天为炎土垂休息，故使馀阴百里凉。
榕城八景 其一 环城榕色
作者：郭之奇
朝代：明
体裁：七言律诗

四时霜盖烟疏密，一片云丛绿混茫。道左何年歌杕杜，州南此日诵甘棠。天为炎土垂休息，故使馀阴百里凉。
榕城八景 其七 元塔登高
作者：郭之奇
朝代：明

龟山宝塔字涵元，灵杰相因表独尊。欲锁螭宫雄海柱，先驱鳌背壮天根。南来百水俱朝会，北拱诸峰各骏奔。若问参云尚有级，人文地气此初掀。
榕城八景 其三 紫陌春晴
作者：郭之奇
朝代：明
体裁：七言律诗

啼莺城北衔幽至，舞燕溪南逐翠行。传语东风无造次，时留烟景作山情。
榕城八景 其三 紫陌春晴
作者：郭之奇
朝代：明

春光早向紫峰生，渐出峰容与世迎。古黛凝云初映晓，新苔转日久曛晴。啼莺城北衔幽至，舞燕溪南逐翠行。传语东风无造次，时留烟景作山情。
榕城八景 其五 二溪明月
作者：郭之奇
朝代：明

双溪垂带曳榕城，最爱光潮涌晚生。半落市埃分皓白，平开天镜下孤清。遥山助色烟云扫，近野浮空藻荇迎。长忆玄晖如练语，更添月意作江情。
榕城八景 其八 鳌桥钓浪
作者：郭之奇
朝代：明

溪城如岛水环之，西驾东流此一丝。万里海风浮汉影，百重山色压虹眉。于秋倍觉潮声壮，有月常窥钓影垂。每听沧浪歌曲罢，眼中清浊意中知。
榕城八景 其八 鳌桥钓浪
作者：郭之奇
朝代：明
体裁：七言律诗

溪城如岛水环之，西驾东流此一丝。于秋倍觉潮声壮，有月常窥钓影垂。每听沧浪歌曲罢，眼中清浊意中知。
榕城八景 其六 双洞疏烟
作者：郭之奇
朝代：明

烟霞有意日相求，双洞林光竞远投。青霭春来如迸发，白云秋去尚群游。郁纡遥结山灵秘，冥寞中开佛象幽。试看今朝松竹影，方知千载色空留。
榕城八景 其四 黄岐晚翠
作者：郭之奇
朝代：明

城头北望晚山逢，久对悠然净俗胸。泉石情因深色见，烟霞癖与素心封。积云每见堆双洞，新月时来照一峰。十里幽光难可即，千秋苍质自为容。
榕城八景 其四 黄岐晚翠
作者：郭之奇
朝代：明
体裁：七言律诗

积云每见堆双洞，新月时来照一峰。十里幽光难可即，千秋苍质自为容。
榕城八景·环城榕色
作者：郭之奇
朝代：明

乔木森森望郁苍，相传岭国古榕乡。四时霜盖烟疏密，一片云丛绿混茫。道左何年歌杕杜，州南此日诵甘棠。天为炎土垂休息，故使馀阴百里凉。玉川如带绕城阴，入眼丛青翠影侵。已淈污泥从水出，遥参碧汉倩云禁。连翩各有扶疏质，独立犹馀萧飒心。不信松寒非可并，多年海国挺孤森。春光早向紫峰生，渐出峰容与世迎。古黛凝云初映晓，新苔转日久曛晴。啼莺城北衔幽至，舞燕溪南逐翠行。传语东风无造次，时留烟景作山情。城头北望晚山逢，久对悠然净俗胸。泉石情因深色见，烟霞癖与素心封。积云每见堆双洞，新月时来照一峰。十里幽光难可即，千秋苍质自为容。双溪垂带曳榕城，最爱光潮涌晚生。半落市埃分皓白，平开天镜下孤清。遥山助色烟云扫，近野浮空藻荇迎。长忆玄晖如练语，更添月意作江情。烟霞有意日相求，双洞林光竞远投。青霭春来如迸发，白云秋去尚群游。郁纡遥结山灵秘，冥寞中开佛象幽。试看今朝松竹影，方知千载色空留。龟山宝塔字涵元，灵杰相因表独尊。欲锁螭宫雄海柱，先驱鳌背壮天根。南来百水俱朝会，北拱诸峰各骏奔。若问参云尚有级，人文地气此初掀。溪城如岛水环之，西驾东流此一丝。万里海风浮汉影，百重山色压虹眉。于秋倍觉潮声壮，有月常窥钓影垂。每听沧浪歌曲罢，眼中清浊意中知。
榕城八景其二·绕窖棉阴
作者：郭之奇
朝代：明
体裁：七言律诗

玉川如带绕城阴，入眼丛青翠影侵。已淈污泥从水出，遥参碧汉倩云禁。连翩各有扶疏质，独立犹馀萧飒心。不信松寒非可并，多年海国挺孤森。
樟树镇舟中守岁得雨
作者：郭之奇
朝代：明

日月将穷逝水深，家人半聚慰孤心。市烟交杂居行扰，江雨流连晓暮侵。玉律吹来需暖候，玄冥歌罢度寒阴。扁舟到处为乡国，不用思声问越吟。
檃括南华经词旨述内篇六言七章 其一 逍遥游
作者：郭之奇
朝代：明

鹏背几千里大，鹪巢祇一枝深。赋形虽有殊质，取智终无异心。姑射神肌似雪，宋人龟手酬金。寄言匏落之子，莫向尘糠苦寻。
檃括南华经词旨述内篇六言七章 其七 应帝王
作者：郭之奇
朝代：明

古帝惟称泰氏，至人或可同情。德机时出时入，心镜不将不迎。浑沌终无七窍，渊流忽有三名。寄言南北相遇，休使中央日惊。
檃括南华经词旨述内篇六言七章 其三 养生主
作者：郭之奇
朝代：明

吾生亦有其涯，可以全年则佳。偏刖存神外足，庖丁满志归怀。解悬释系情得，出笼辞樊意谐。且看传薪续火，应知养气添柴。
檃括南华经词旨述内篇六言七章 其二 齐物论
作者：郭之奇
朝代：明

此身此物齐归，儒墨空劳是非。罔两无形孰待，蝶蝴有梦相依。鷇音人语时错，地籁天倪日微。生死百年易惑，成亏一事难违。
檃括南华经词旨述内篇六言七章 其五 德充符
作者：郭之奇
朝代：明

分国谁知少足，全人每视忘情。楚肝越胆随付，道貌天形自成。吟树瞑梧曷苦，支离大瘿休惊。异同将使俱化，坚白何须更鸣。
檃括南华经词旨述内篇六言七章 其六 大宗师
作者：郭之奇
朝代：明

师天师地惟道，相煦相濡以忘。众目悬疣未决，我心虫臂犹长。息黥补劓须早，堕体离形若丧。跃冶祥金自止，化轮神马谁方。
檃括南华经词旨述内篇六言七章 其四 人间世
作者：郭之奇
朝代：明

人间世久沉沉，不可奈何若今。行卫三徒曷免，使齐两患谁禁。观螳每畏当辙，养虎须知怒心。栎社千年诟厉，楚狂尽日歌吟。
檃括南华经词旨述内篇六言七章·逍遥游
作者：郭之奇
朝代：明

鹏背几千里大，鹪巢祇一枝深。赋形虽有殊质，取智终无异心。姑射神肌似雪，宋人龟手酬金。寄言匏落之子，莫向尘糠苦寻。此身此物齐归，儒墨空劳是非。罔两无形孰待，蝶蝴有梦相依。鷇音人语时错，地籁天倪日微。生死百年易惑，成亏一事难违。吾生亦有其涯，可以全年则佳。偏刖存神外足，庖丁满志归怀。解悬释系情得，出笼辞樊意谐。且看传薪续火，应知养气添柴。人间世久沉沉，不可奈何若今。行卫三徒曷免，使齐两患谁禁。观螳每畏当辙，养虎须知怒心。栎社千年诟厉，楚狂尽日歌吟。分国谁知少足，全人每视忘情。楚肝越胆随付，道貌天形自成。吟树瞑梧曷苦，支离大瘿休惊。异同将使俱化，坚白何须更鸣。师天师地惟道，相煦相濡以忘。众目悬疣未决，我心虫臂犹长。息黥补劓须早，堕体离形若丧。跃冶祥金自止，化轮神马谁方。古帝惟称泰氏，至人或可同情。德机时出时入，心镜不将不迎。浑沌终无七窍，渊流忽有三名。寄言南北相遇，休使中央日惊。
次东乡雨夜枕上口占二首
作者：郭之奇
朝代：明

愁含溪涧色，梦破雨风情。只为家思旧，翻成旅绪新。黯黯侵魂点，愔愔入耳声。那堪如晦刻，庭树复鸡鸣。
次东乡雨夜枕上口占二首·其一
作者：郭之奇
朝代：明

愁含溪涧色，梦破雨风情。只为家思旧，翻成旅绪新。
次东乡雨夜枕上口占二首·其二
作者：郭之奇
朝代：明

黯黯侵魂点，愔愔入耳声。那堪如晦刻，庭树复鸡鸣。
次姑苏杨维斗徐君和朱云子共邀舟游
作者：郭之奇
朝代：明

朋聚远方乐，游从智者欢。旷怀欣四美，通志恣千端。舟破光天色，人惊静夜澜。凉薰乘暮意，弦月挂初冠。旅绪因秋引，家思得友宽。敦情馀别后，岂曰比肩难。
次广陵过朱章华夜集时章华被言改官中翰
作者：郭之奇
朝代：明

未上龙冈望，先求云水居。邗江杯酒夜，秋色月桥初。隋堤旧杨柳，犹照玉钩馀。哀时抚遗迹，临眺独欷歔。以此增离索，归怀速共摅。便令西亭竹，映尔西江庐。或使东阁梅，随我东山裾。时心休错料，古意各踌躇。风波无定所，宦海一污渠。冥飞远缯缴，弹铗笑车鱼。避人非避世，何毁复何誉。且莫攀幽桂，终宜读素书。身名分久暂，云风诏卷舒。我欲乘潮去，于尔定何如。
次日薄暮偕诸伴集尔孚浮春涘得言字
作者：郭之奇
朝代：明
体裁：七言律诗

兴入花前同不浅，杯从诗思与俱烦。全消数局浮更永，赖有馀音止座喧。此际忙閒因底事，醉醒以外欲何言。
次日薄暮偕诸伴集尔孚浮春涘得言字
作者：郭之奇
朝代：明

晚追春色出东门，有约还过载酒园。兴入花前同不浅，杯从诗思与俱烦。全消数局浮更永，赖有馀音止座喧。此际忙閒因底事，醉醒以外欲何言。
次日访永言于报恩寺
作者：郭之奇
朝代：明

肩舆循柳岸，拂袖尽烟风。寻幽无近远，闻见莫匆匆。绵邈钟声外，高人古寺东。入门值君出，庭花为客公。命花留我住，独坐使春融。须臾接谈笑，诗酒复相同。玄言多绝倒，清绪未能穷。开怀获素友，焉得不披胸。我有和氏璞，三年色似蒙。我有雷生剑，每夜气摩穹。将携剑与璞，遥献碧霄宫。因思玄圃际，积光竞魂熊。更闻欧冶局，纯钩动远空。我剑方藏匣，我璞俟人攻。未甘同石弃，终疑跃水中。以兹长叹息，还向白云笼。惟君先得我，举酌共溶溶。术售非吾道，周防宜在躬。输心逢达者，回首谢时雄。愿持今日语，常寄百年衷。
次日访永言于报恩寺中呼酒谈诗
作者：郭之奇
朝代：明

良朋驱言驾，敢自怯舆风。柳絮循郊色，先以慰别悰。远落市嚣外，曰君古寺东。入门君适出，盆花为客供。久坐需之至，须眉跃相从。呼酒三杯后，诗篇百首同。翠竹生禅籁，文心于焉穷。忙能探兹候，始信志所公。繇来肝共沥，只此亦无封。悠然俟晚磬，缅绪觉难终。抵舍严更寂，黯默别为衷。
次日过香山寺
作者：郭之奇
朝代：明

香郁林泉翠欲华，遥随秋意入山家。松深寺隐钟声杳，岭曲峰多径路赊。古佛台中云气绕，山僧榻下日光斜。游人眷眷情何止，冷月凄风起暮霞。
步尔孚悠韵之作
作者：郭之奇
朝代：明

春光翻借酒能游，寻得春情向酒搜。酒在春前春亦在，春浮酒上酒交浮。人方与酒邀春醉，花复从春散酒愁。但使人花俱莫负，不妨春酒共悠悠。
步屧
作者：郭之奇
朝代：明

雨馀苔草乱，举目畏榛芜。豺虎人遥说，蛙蛇仆惯驱。祇怜苍径没，惟有绿云俱。步屧随昏旦，幽居一事无。
步韵和汪皖公计部扇头近作
作者：郭之奇
朝代：明

今日逢君又一时，风云世事不胜知。人言宦海皆名利，我法前程但酒诗。总合浮沉看梦境，微分劳逸问心期。岂无白眼双能变，赖有孤肠一片支。
武后
作者：郭之奇
朝代：明

女主武王兆既成，淳风秘记果非假。制骢才人少有名，扬蛾出寺归黄瓦。收斛初闻易妇言，投瓮翻因心院惹。君之麀聚本妖迷，宫不畜猫为枭也。垂帘以后二圣成，光宅从兹代天下。伤心一蔓尽黄台，无赖千僧居白马。铜匦朝悬告密开，罗经夕就全人寡。衮冕初瞻万像神，羽衣还为六郎写。杀牛人画已俱焚，控鹤莲花方并冶。青朱仕宦漫登台，赤族周来终接踝。漏尽钟鸣天意回，桃红李白公门閜。五王谋就二凶除，八字眉衰上阳哑。谁留产禄更燃灰，点筹和事何潇洒。天星散落桑条折，妩媚前袪难再扯。
武帝
作者：郭之奇
朝代：明

汉武雄才不世出，奇文异武凌霜日。天为中土远胡尘，幕南尽扫穹庐室。单于台上耀旌旗，狼居胥外辞笳觱。南越东瓯取次平，夜郎月氏无坚戍。汗马朝飞龙塞群，珠崖遥向玉门一。土木神仙壮志馀，燕齐迂怪空唧唧。牵狗如缑事有无，玉振金声总儒术。封禅礼尽太初行，明堂始见方士毕。巫蛊朝开归望心，轮台夕下中边谧。当年卫霍漫前驱，此日光磾供后弼。五十四年百制劳，有君无相难休逸。祇怜曲学误天人，遂使淮阳避刀笔。繇来汉治本非醇，知人官人安可必。虽惭文景裕昭宣，嬴政何人岂俦匹。古今成败日纷纷，要从千载观得失。五胡相继尔为谁，慎莫近前汉帝叱。
武帝二
作者：郭之奇
朝代：明

卖珠儿，东方辟戟尔何之。宣室既扃司马入，鞠鸡初罢望龙垂。祠灶应教金可化，露盘何事假铜为。仙人擎掌嘿无语，斗棋已作吹箫侣。五利当年一死荣，独怜汉女非秦女。女巫来，巫蛊起，木人持杖空诛子。白头翁梦虽神使，湖台不为思仙矣。
残年
作者：郭之奇
朝代：明
体裁：五言律诗

寒树收云色，霜风隐夕晖。昏鸦看共噪，独鹤意多违。摇落为谁晚，蹉跎一岁非。
残年
作者：郭之奇
朝代：明

残年忽尔去，游子身何依。寒树收云色，霜风隐夕晖。昏鸦看共噪，独鹤意多违。摇落为谁晚，蹉跎一岁非。
民风
作者：郭之奇
朝代：明

中天而疆理，一道惟省方。区土而习俗，群生必异乡。悠悠天地情，上下日旁皇。类气一以殊，渺如阴与阳。华夷分厚薄，边腹亦低昂。东西日出入，南北风柔刚。天乃示民别，地因遂物长。山川不相及，闻见各相妨。凭私因怙执，伐异至胥戕。郁郁牵文物，戛戛赴戈铓。治忽介眉睫，千古共痍疮。孜孜造化心，代乃降惟皇。不惜一人勤，以作万邦望。劳劳分燥湿，勉勉别井疆。光天及海表，风动日休扬。大哉君子德，吹万乃无旁。云何叔季日，扰扰民与王。偃草终何术，雌雄各自强。吁嗟虞夏没，念此空茫茫。
永城王邀同赞伯宴郊外别墅墅中环亭为池池荷留秋秋宵迟客两悠然也二首
作者：郭之奇
朝代：明

市嚣初不染，郊意已全幽。霜叶閒随野，残荷力度秋。开云亭势出，得水岛烟浮。载酒园何处，清樽此地酬。主意初筵秩，幽人不速来。方塘低照拂，庭树晚风开。宿鸟窥樽起，游鱼听乐猜。夕阳难遣兴，秋夜尚悠哉。
永城王邀同赞伯宴郊外别墅墅中环亭为池池荷留秋秋宵迟客两悠然也二首·其一
作者：郭之奇
朝代：明

市嚣初不染，郊意已全幽。霜叶閒随野，残荷力度秋。开云亭势出，得水岛烟浮。载酒园何处，清樽此地酬。
永城王邀同赞伯宴郊外别墅墅中环亭为池池荷留秋秋宵迟客两悠然也二首·其二
作者：郭之奇
朝代：明

主意初筵秩，幽人不速来。方塘低照拂，庭树晚风开。宿鸟窥樽起，游鱼听乐猜。夕阳难遣兴，秋夜尚悠哉。
汀山车中却寄汪皖公明府
作者：郭之奇
朝代：明

里公必谀令，毋论贤否伦。谀言不从心，有识所不珍。当事责名誉，舆歌杂赝真。五岭南天外，吏治总声循。潮广复千里，于揭尤海滨。今之为都者，谁可甘朴淳。频年山海孽，欲尽蚩蚩民。皮肉供兵火，沟壑半吟呻。嗟哉刍牧少，翻令司牧嗔。十里闻蟪蛄，千家见鹄鹑。不谓六月霜，忽动九重春。吁帝哀茕独，得公果仁人。视伤疮痏日，思艰共苦辛。抚摩足元气，藏喻一恕身。及兹多故日，方知静者神。休然至治理，简默所繇臻。邑亦遂无事，今昔可具陈。而我于役竣，适公下车晨。七月观风草，心口各有因。即今王程步，饥渴动征轮。回首岐峰北，弦歌想日新。眷言还相勖，庶以慰情亲。
汉川秋怀
作者：郭之奇
朝代：明

垂耳悲劳骥，冥飞羡逸鸿。及兹游远日，方见出门功。招隐怀幽桂，歌骚变落枫。沧浪何处叟，此调或相同。
汉谣四首
作者：郭之奇
朝代：明

祖龙璧归，秦鹿奔棘。沐猴锦衣，楚骓泣北。吁嗟赤蛇，居马上得。采龙既成，生彘可食。沟鸿反飞，江乌队翊。吁嗟兔死，不令狗匿。商山四鸿，同哺雉鷇。姁翼既成，彘首宜秃。吁嗟鸩杯，反令雏哭。雉则彘人，煇耳剔目。大则崇王，橶腋反触。吁嗟苍龙，久据梦腹。
汉谣四首·其一
作者：郭之奇
朝代：明

祖龙璧归，秦鹿奔棘。沐猴锦衣，楚骓泣北。吁嗟赤蛇，居马上得。
汉谣四首·其三
作者：郭之奇
朝代：明

商山四鸿，同哺雉鷇。姁翼既成，彘首宜秃。吁嗟鸩杯，反令雏哭。
汉谣四首·其二
作者：郭之奇
朝代：明

采龙既成，生彘可食。沟鸿反飞，江乌队翊。吁嗟兔死，不令狗匿。
汉谣四首·其四
作者：郭之奇
朝代：明

雉则彘人，煇耳剔目。大则崇王，橶腋反触。吁嗟苍龙，久据梦腹。
江上花词·杜甫
作者：郭之奇
朝代：明

行步欹危叟，爱花复怕春。独凭诗酒在，恕此白头人。
江伯问答
作者：郭之奇
朝代：明

来帆千影乱，扁舟一缆孤。极目烟波阻，飒飒怯微躯。投词致终风，终风莫我？。倦客愁回首，静与江伯图。客本岭外至，生平绝援扶。闻子贞独往，相从入帝都。云何不努力，阳侯忽改趋。蛟龙迷海道，鱼鳖肆陂湖。亦甘我迟钝，反令彼揶揄。江伯浩长叹，鼓涛哂客愚。人自巧拙异，天岂南北殊。拙者安澜守，巧者挟风驱。余亦万里流，朝宗不厌迂。今古同兹辙，百折未少懦。相彼飘飘者，激聒自号呼。跨驰虽竞捷，泥沙或须臾。顷刻天开霁，何处置眉须。吾自行吾法，仍复得真吾。眼前迟速事，窅焉入有无。客能永言斯，贞此俟前途。悠然行无事，澄心与客俱。
江伯问答
作者：郭之奇
朝代：明
体裁：古风

来帆千影乱，扁舟一缆孤。极目烟波阻，飒飒怯微躯。投词致终风，终风莫我�。倦客愁回首，静与江伯图。客本岭外至，生平绝援扶。闻子贞独往，相从入帝都。云何不努力，阳侯忽改趋。蛟龙迷海道，鱼鳖肆陂湖。亦甘我迟钝，反令彼揶揄。江伯浩长叹，鼓涛哂客愚。人自巧拙异，天岂南北殊。拙者安澜守，巧者挟风驱。余亦万里流，朝宗不厌迂。今古同兹辙，百折未少懦。相彼飘飘者，激聒自号呼。跨驰虽竞捷，泥沙或须臾。顷刻天开霁，何处置眉须。吾自行吾法，仍复得真吾。眼前迟速事，窅焉入有无。客能永言斯，贞此俟前途。悠然行无事，澄心与客俱。
江舟望月书寄宋尔孚辜端伯在都谒选
作者：郭之奇
朝代：明

明月来清照，江流出远吹。荷风无閒歇，柳色尚参差。扁舟谁可溯，我友昔同斯。江月见颜色，明我长相思。伊人在一水，我友向天逵。怀挟平生意，裘马共驱驰。聚首亦何几，各有民社司。宋子敦其性，辜君迈厥施。始看发刃日，莫笑小烹时。盘错应微别，刚柔各互师。数年成远器，伯仲可肩随。余怀甘寂寞，所志独何为。君王借云壑，今古付骚诗。举目耽幽桂，安能泣素丝。江月浮清梦，风尘易涅缁。出世应殊调，归山贵独知。我心人未识，尔意或相宜。聊因江月夜，示尔以胸期。
池州阻风
作者：郭之奇
朝代：明

天风九万里，直下大江东。海波十千丈，总令三山濛。龙螭趋巨壑，蛟鳄舞阴空。陵谷须臾变，高深那可冯。此时愁坐客，天水日堪同。披襟依雪浪，接瞬隐苍穹。烟云无定色，气势转相雄。击楫今焉取，垂纶力所穷。我怀惜阴意，苦遭灵曜懵。仰看羲辔落，或恐地维汎。自怜昏与旦，飘摇似转蓬。寄语布帆人，此际莫匆匆。
池州阻风二首
作者：郭之奇
朝代：明

长江连远海，万里易生风。扁舟三十日，旬时九相逢。击楫徒兴感，溯流安可从。吴云漠咫尺，凭凭且难通。极目燕天北，杳矣碧霄同。浮槎何日至，搔首问苍穹。天风九万里，直下大江东。海波十千丈，倒流蓬壶宫。长鲸翻白屋，挟此远生雄。鬐鬣蒸云雾，怪怒起蛟龙。巨鳌惊缩首，恍惚三山帆。而况扁舟者，绵力欲与冯。箜篌不堪听，痴杀渡河翁。
池州阻风二首·其一
作者：郭之奇
朝代：明

长江连远海，万里易生风。扁舟三十日，旬时九相逢。击楫徒兴感，溯流安可从。吴云漠咫尺，凭凭且难通。极目燕天北，杳矣碧霄同。浮槎何日至，搔首问苍穹。
池州阻风二首·其二
作者：郭之奇
朝代：明

天风九万里，直下大江东。海波十千丈，倒流蓬壶宫。长鲸翻白屋，挟此远生雄。鬐鬣蒸云雾，怪怒起蛟龙。巨鳌惊缩首，恍惚三山帆。而况扁舟者，绵力欲与冯。箜篌不堪听，痴杀渡河翁。
汶上晓发见烟树参云
作者：郭之奇
朝代：明

千林蓊郁碧云间，万鸟衔烟自往还。俯视氛埃不可犯，直临远汉接苍颜。
汶上阻雨·甲戌册荆藩道中作
作者：郭之奇
朝代：明

朝云行岫出，暝雨向林深。乍喜红尘退，还愁绿野沉。前车迷屡望，后骑未闻音。惟有孤村火，遥悬失路心。
泊万安小滩村雨后待月
作者：郭之奇
朝代：明

稠花弱柳叠芳洲，历乱村烟向晚收。云水相参天易合，冈峦环集月难浮。山风拂面吹游子，春渚添流拥小舟。夜静溪閒无一事，空濛应接亦悠悠。
泊上杭界
作者：郭之奇
朝代：明

山深依树峡，溪转见柴门。鸟雀逢人语，牛羊与牧喧。澌流无静势，芳麓有微痕。一苇相依倚，薜萝尚可扪。
泊南康观放水灯
作者：郭之奇
朝代：明
体裁：古风

孤城倚山巅，倒影于斯见。雨馀暮微烟，风恬波无溅。须臾荡浮辉，隐映分流转。艳拟百花红，妆为玉镜传。又如晚日霞，馀彩云中变。远望复纷纷，忽疑星片片。飞芒碧空际，来往天河穿。久坐起沉吟，身未浮槎践。依尔一叶中，胡乃眼前眩。因念春光至，抑亦湖得先。万点簇新华，交与水天绚。齐言进香人，水灯施湖面。掀髯一推窗，索然无复恋。
泊南康观放水灯
作者：郭之奇
朝代：明

湖天同疋练，澄色远相串。孤城倚山巅，倒影于斯见。扁舟晚泊之，夜眺生孤羡。雨馀暮微烟，风恬波无溅。须臾荡浮辉，隐映分流转。艳拟百花红，妆为玉镜传。又如晚日霞，馀彩云中变。远望复纷纷，忽疑星片片。飞芒碧空际，来往天河穿。久坐起沉吟，身未浮槎践。依尔一叶中，胡乃眼前眩。因念春光至，抑亦湖得先。万点簇新华，交与水天绚。喜杀诸童奚，聚喧俱忘倦。齐言进香人，水灯施湖面。掀髯一推窗，索然无复恋。
泊大滩
作者：郭之奇
朝代：明

万树临滩峡，秋声出水寒。孤舟相对宿，有梦亦频残。
泊广陵偶成
作者：郭之奇
朝代：明

隋堤柳岸旧飞花，零落霜风莫怨嗟。二十四桥寒月夜，清辉犹映玉钩斜。西亭竹影未堪邻，东阁梅花兴转新。若道琼台天下少，迷楼千载尚飞尘。山堂云阁传欧吕，载月题星两得名。但使今人能古事，龙冈风景自盈盈。
泊广陵偶成·其一
作者：郭之奇
朝代：明

隋堤柳岸旧飞花，零落霜风莫怨嗟。二十四桥寒月夜，清辉犹映玉钩斜。
泊广陵偶成·其三
作者：郭之奇
朝代：明

山堂云阁传欧吕，载月题星两得名。但使今人能古事，龙冈风景自盈盈。
泊广陵偶成·其二
作者：郭之奇
朝代：明

西亭竹影未堪邻，东阁梅花兴转新。若道琼台天下少，迷楼千载尚飞尘。
泊德庆得黄花一盆舟次聊当胜友
作者：郭之奇
朝代：明

伊人一水自徘徊，忽漫相逢胜友来。五色居中当玉露，三秋已尽愧金台。屈闾泽畔形容悴，陶柳篱边兴味颓。心绪频年摇落甚，眼花空使为君开。
泊攸镇
作者：郭之奇
朝代：明

山非溪不润，溪非山不幽。溪山相曳绕，相得转相求。绿渚衔青壁，群峰下碧流。恍疑太虚澹，时将物象收。轻风来窈谷，兰芷在前洲。跂远人何似，一苇自悠悠。心微迎鸟语，意得比鱼游。灭明村火见，孤缆向昏投。所思不可遗，采芳为谁留。
泊攸镇
作者：郭之奇
朝代：明

山非溪不韵，溪非山不幽。溪山互相绕，相得如相求。绿渚倒青壁，群峰漾碧流。轻风出遥谷，兰芷盈前洲。望远人何似，一苇心悠悠。灭明见村火，孤缆向昏投。所思不可遗，采芳为谁留。
泊攸镇
作者：郭之奇
朝代：明

跂远日悠悠，聊从一苇谋。心微迎鸟语，意适俯鱼游。暮雨仍相续，前滩未可柔。灭明村火出，孤缆向昏投。
泊洪都赠何蜚鸣
作者：郭之奇
朝代：明

常于天下士，特达问宗因。世道今同见，寸心夙自真。爱君风义笃，令我气声亲。三载流洄处，西江一故人。
泊皖江走笔讯方肃之
作者：郭之奇
朝代：明

三载过君再，依依一水盈。诗从传处尽，绪自问时生。以我春江约，听君雨谷声。书行仍引领，目极片云争。
泊赛上
作者：郭之奇
朝代：明

寸缆横滩雾，孤篷没树烟。昼行观逝者，夜泊得如渊。
泊采石步谒李供奉祠
作者：郭之奇
朝代：明

日落沧江止问津，停桡独访谪仙人。风骚此日应谁主，诗酒当年别有神。明月胸怀随晓夜，澄江颜色几秋春。文心世法今如古，翘首于君欲具陈。试观秀谷与明流，今古文章乃独留。水不波澜将易测，山非云水想难幽。两间灏淑平分此，百代高深遂莫俦。我向馀风思大雅，先生犹许水山求。
泊采石步谒李供奉祠·其一
作者：郭之奇
朝代：明

日落沧江止问津，停桡独访谪仙人。风骚此日应谁主，诗酒当年别有神。明月胸怀随晓夜，澄江颜色几秋春。文心世法今如古，翘首于君欲具陈。
泊采石步谒李供奉祠·其二
作者：郭之奇
朝代：明

试观秀谷与明流，今古文章乃独留。水不波澜将易测，山非云水想难幽。两间灏淑平分此，百代高深遂莫俦。我向馀风思大雅，先生犹许水山求。
洪光松盘
作者：郭之奇
朝代：明

偶循苍径入，已在绿云堆。晓磴旁阴合，寒烟一缕开。交巾低密翠，折屐远轻埃。静里钟声发，还同吹万来。
流閒
作者：郭之奇
朝代：明

江长月散夜流閒，无限波光去不还。却寄愁心归白水，莫嫌孤缆滞青山。
涤燥
作者：郭之奇
朝代：明

愁居草木深，偃卧幽芳歇。因兹夏日长，转念春光忽。木火误相生，暑寒徒自伐。窈窱出云峰，午曦增爓艴。雷雨郁其中，飞光时动卼。炎烟触处缠，溽霭浮空窣。顾我非石金，何由贳齿发。流眼百锋芒，倚心千硉矹。息虑卷诸旌，灭闻销众突。凭兹涤燥烦，所至皆阴樾。
润玉圃
作者：郭之奇
朝代：明

年来频向石泉窥，遁迹开幽始在斯。窈谷如从天地剖，飞流独见雨风吹。交襟潋滟分千叠，满目菁华寄一枝。山不必高名自我，名山那许俗人知。
淇县晓发
作者：郭之奇
朝代：明

月在征车发，秋深但叶飞。白云山际出，孤光上客衣。敛袖来清影，近远未相违。辞郭郊情旷，寻烟古道微。林疏迎露薄，草却避霜威。悬知草木意，有待必朝晞。未及东方旭，苍茫斗晓晖。物情欣始得，所见尽依依。夙夜何人者，瞿瞿久渴饥。感物矜时节，翻憎耳目机。
淇水古意
作者：郭之奇
朝代：明

停车淇水上，古意见秋风。绿竹诸君子，白圭一武公。千年称睿圣，当日自童蒙。非哲非愚者，庶几三复终。
深睡
作者：郭之奇
朝代：明

雨来深睡添，风过激涛泻。无计遣程悠，只此销愁惹。北窗未有期，扁舟聊焉且。欹枕恣流中，鼓腹随康野。青山结善邻，云霄庇广厦。寤寐矢弗谖，昼夜真不舍。劳生叹奔驰，兹缘良艰假。时从一体变，方知万事扯。恍惚妙玄门，于徐饶至冶。种种百年尘，于斯归砾瓦。一卧破三春，安知春欲夏。日月尚非忧，而况浮云者。所求思为无，先觉心欲寡。千代羲皇上，百代蒙漆下。漠漠许神交，栩栩一臂把。葛天有遗民，惟我或是也。
深睡
作者：郭之奇
朝代：明

雨馀朝梦添，春倦羁云惹。睡乡未远遐，扁舟颇潇洒。高枕对青山，侧身依绿野。千年陶窗北，百世庄园下。自谓羲皇真，何知蝴蝶假。古来贤逸人，一一供臂把。清风卷篷入，怀抱真堪写。葛天有遗民，惟我或是也。
添怀
作者：郭之奇
朝代：明

肘后车前尚可砭，今人古事谅宜兼。山中每讯陶弘景，天下仍思范仲淹。时晦宁教时贼笑，子袍莫为子仇嫌。千年热血终难了，此际孤怀日自添。
清明悼亡二首
作者：郭之奇
朝代：明

死别生羁倍黯然，桂江榕浦共朝烟。松楸在目三千里，戈戟藏身十四年。故国方诛驼马料，荒茔孰挂鬼神钱。眼看数日残春了，五月书邮竟绝传。晦晦明明此日天，生生死死孰相怜。馀身久作青编汗，诸髑谁分白打钱。绝壤魂迷风雨外，故丘目断水云边。肠回九曲千轮转，泪浥三春万点涟。
清明悼亡二首·其一
作者：郭之奇
朝代：明

死别生羁倍黯然，桂江榕浦共朝烟。松楸在目三千里，戈戟藏身十四年。故国方诛驼马料，荒茔孰挂鬼神钱。眼看数日残春了，五月书邮竟绝传。
清明悼亡二首·其二
作者：郭之奇
朝代：明

晦晦明明此日天，生生死死孰相怜。馀身久作青编汗，诸髑谁分白打钱。绝壤魂迷风雨外，故丘目断水云边。肠回九曲千轮转，泪浥三春万点涟。
清明日雨
作者：郭之奇
朝代：明

春惟有色雨为声，静落青烟一水迎。花欲妆时先自沐，人从睡起较微清。一瓢深浅斟于耳，百日沉浮助以情。可奈销魂仍旦旦，杏村酒熟又清明。
清明日雨
作者：郭之奇
朝代：明
体裁：七言律诗

花欲妆时先自沐，人从睡起较微清。一瓢深浅斟于耳，百日沉浮助以情。可奈销魂仍旦旦，杏村酒熟又清明。
清明日雨望计春
作者：郭之奇
朝代：明

九旬春序六，万里客程三。一水云光湿，千山雨鬓毵。桃花红未了，柳色绿相参。何处愁心数，惊时祇自憨。
清明雷发占为有年其太和之至而鼓动之先乎诗以志喜不敢臆为宣也敬衷易之诸卦以明理之固然
作者：郭之奇
朝代：明

三春帝位恰生东，一震初宣久复功。奋豫繇来占地出，观颐此日始山从。天为物与行于下，泽以时随出自中。若借明章还合电，方交动巽应恒风。阳当大壮纯刚至，候及亨来致虩终。甲折何心迎解作，满盈谁力引屯通。休徵有象泯归妹，圣世无忧假至丰。所愧涉川亡利益，孤于小过省微躬。
渔樵
作者：郭之奇
朝代：明

水活施众濊，川动束薪流。樵人斤斧舍，渔人罩汕周。及兹方涣涣，合沓竞所抔。恼乱渔人语，此利固渔收。陂泽从有畔，云何出位谋。樵者还相谓，于子本无掊。山林莫余爱，子亦缘木求。微闻斯言辨，永叹淳风偷。滔滔天地内，纷总何胶尤。垄登不足道，俎越亦忘羞。空悲伐檀者，置彼河干休。
渔樵
作者：郭之奇
朝代：明

积雨漏岩壑，洪波压素流。巢居倾野聚，穷乡鲜一留。樵子挥长斧，渔人刺小舟。纷纷碧渚际，历乱自相雠。渔人谓樵子，此利固渔收。溪山应有界，云何出位谋。诸樵但摇首，连臂歌薪槱。林峦岂余爱，尔亦缘木求。我闻斯语辩，永叹世情偷。满目悲陵谷，伤心畏戟矛。谁能驱垄断，孰与破侵牟。解维辞二物，鼓棹向群鸥。
渡徐州河
作者：郭之奇
朝代：明

滔滔一水迅流潺，激激孤城楗石关。地不得宁黄土泛，人求所止白云攀。遥天低树全归水，近野平芜半没山。有客横波扬素楫，寄言河伯念民艰。
渴愁
作者：郭之奇
朝代：明

西杓挹露斗浆浮，多病相如自渴愁。无好无能时倚柱，独清独醒半行游。图书以外他何物，神骨之间或似秋。却叹凄其絺绤际，缁衣敝改孰为谋。
游松光岩得斝字
作者：郭之奇
朝代：明

携手入青山，输情凭绿斝。自赧酒肠轻，浩落因友藉。松岩旧所耽，趁此暮春暇。参差迷岫云，近远纷相迓。朝雨蓄微泉，石湿未全泻。屐齿滑苔痕，扪萝微可借。攀扶向石床，指点从僧舍。步驰杂啸歌，清赏谁能罢。兴言今古殊，仰俯倏焉乍。童冠沂雩中，少长崇山下。所欣情事如，肯认风光亚。成诗问几人，归咏各无差。主有未尽欢，余曰未卜夜。浩然千载思，留兹一刻价。收拾春宵馀，持以返造化。
游滁山二十咏 其一 闰正前望冯邺仙大正邀游醉翁亭
作者：郭之奇
朝代：明

十载游心抱白云，醉翁亭记醒中文。分明庆历当时事，五百年馀独付君。
游滁山二十咏 其七 饮六一泉偶触欧文如泉之语
作者：郭之奇
朝代：明

千年唐宋文章价，江海潮如此亦然。淘泻心胸存底物，盈科万古视原泉。
游滁山二十咏 其三 大正既改立文忠专祠而酿泉六一俱以次复其故迹
作者：郭之奇
朝代：明

留得丰山故主人，诸贤后死始堪怜。当年醉意今如在，但掬清泉似饮醇。
游滁山二十咏 其九 薄暮阻雨谒阳明祠小坐
作者：郭之奇
朝代：明

雨作山游兴以心，良知一炬照云林。忽然夜半求真觉，独有春山动古吟。
游滁山二十咏 其二 有易醉翁亭为解酲阁者书以解㗅
作者：郭之奇
朝代：明

醉醒惟许二能翁，兴废难移百代风。若道水山无定属，今之健者岂惟公。
游滁山二十咏 其二十 春寒是日和暖特甚丰山似喜人再至也
作者：郭之奇
朝代：明

风光初与醉游颜，半是春情半是山。颇怪林泉如故识，自今清兴每来还。
游滁山二十咏 其五 醉翁手植梅
作者：郭之奇
朝代：明

不愧梅花是此人，环山得一永为邻。冰心独壮千秋雪，老干还滋万古春。
游滁山二十咏 其八 黄维烈囧丞以望日邀游百子潭
作者：郭之奇
朝代：明

水山幽至便通灵，云壑虚生动窈冥。一自天言河汉落，龙渊千载尚留形。
游滁山二十咏 其六 酿泉
作者：郭之奇
朝代：明

潺潺泻出两峰间，刮尽云根破石悭。香冽寻尝归众口，清辉独洗醉翁颜。
游滁山二十咏 其十 十六日维烈见招于署东见环山台
作者：郭之奇
朝代：明

春薄难分千树色，台幽独剩数梅新。林泉付与公馀乐，鱼鸟繇来择地亲。
游滁山二十咏 其十一 十八日游丰乐亭
作者：郭之奇
朝代：明

丰山幽谷共清泉，千载惟馀永叔篇。遮莫山灵容刻露，几多残碣费磨刬。
游滁山二十咏 其十七 出洞扪萝而上为旷览亭亭虽废而远眺独宜
作者：郭之奇
朝代：明

千里川原似一毡，胸中丘壑转悠然。及兹心目方无障，何处云峰欲比肩。
游滁山二十咏 其十三 十九日游琅琊寺
作者：郭之奇
朝代：明

光烟一缕导游心，回马盘纡出秀深。庶子泉流寒石动，玉皇殿倚碧霄临。
游滁山二十咏 其十九 二十二日再游醉翁亭
作者：郭之奇
朝代：明

山从游熟转相深，十日钩玄满素心。赢得诸峰难偃蹇，春云无数绕衣簪。
游滁山二十咏 其十二 醒心亭
作者：郭之奇
朝代：明

醉时乐事醒时心，异代空将耳目寻。惟有山泉供俯仰，幽芳作意劝登临。
游滁山二十咏 其十五 繇寺后上接引佛殿
作者：郭之奇
朝代：明

危阶根向青冥底，古刹烟浮淡薄中。鸟聚龙参真法界，泉飞竹舞下虚空。
游滁山二十咏 其十八 薄暮至蟠龙山绝顶漫望
作者：郭之奇
朝代：明

蟠龙见首百峰收，神物依人出旷搜。日落春风鳞甲动，云归夜壑爪牙浮。
游滁山二十咏 其十六 二十一日游重熙洞
作者：郭之奇
朝代：明

冥漠中窥小有天，蛟螭徙窟让游鞯。奇山信有玲珑骨，不遇奇人腹自坚。
游滁山二十咏 其十四 二十日游幽栖寺
作者：郭之奇
朝代：明

着意探山山见情，无心出谷谷相鸣。独惭车马喧幽寺，可有文章答友声。
游滁山二十咏 其四 欧门桥却却望
作者：郭之奇
朝代：明

峰回路转尽繁阴，独立萧然见古心。为问诸宾从太守，何如禽鸟乐山林。
游滁山二十咏·闰正前望冯邺仙大正邀游醉翁亭
作者：郭之奇
朝代：明

十载游心抱白云，醉翁亭记醒中文。分明庆历当时事，五百年馀独付君。醉醒惟许二能翁，兴废难移百代风。若道水山无定属，今之健者岂惟公。留得丰山故主人，诸贤后死始堪怜。当年醉意今如在，但掬清泉似饮醇。峰回路转尽繁阴，独立萧然见古心。为问诸宾从太守，何如禽鸟乐山林。不愧梅花是此人，环山得一永为邻。冰心独壮千秋雪，老干还滋万古春。潺潺泻出两峰间，刮尽云根破石悭。香冽寻尝归众口，清辉独洗醉翁颜。千年唐宋文章价，江海潮如此亦然。淘泻心胸存底物，盈科万古视原泉。水山幽至便通灵，云壑虚生动窈冥。一自天言河汉落，龙渊千载尚留形。雨作山游兴以心，良知一炬照云林。忽然夜半求真觉，独有春山动古吟。春薄难分千树色，台幽独剩数梅新。林泉付与公馀乐，鱼鸟繇来择地亲。丰山幽谷共清泉，千载惟馀永叔篇。遮莫山灵容刻露，几多残碣费磨刬。醉时乐事醒时心，异代空将耳目寻。惟有山泉供俯仰，幽芳作意劝登临。光烟一缕导游心，回马盘纡出秀深。庶子泉流寒石动，玉皇殿倚碧霄临。着意探山山见情，无心出谷谷相鸣。独惭车马喧幽寺，可有文章答友声。危阶根向青冥底，古刹烟浮淡薄中。鸟聚龙参真法界，泉飞竹舞下虚空。冥漠中窥小有天，蛟螭徙窟让游鞯。奇山信有玲珑骨，不遇奇人腹自坚。千里川原似一毡，胸中丘壑转悠然。及兹心目方无障，何处云峰欲比肩。蟠龙见首百峰收，神物依人出旷搜。日落春风鳞甲动，云归夜壑爪牙浮。山从游熟转相深，十日钩玄满素心。赢得诸峰难偃蹇，春云无数绕衣簪。风光初与醉游颜，半是春情半是山。颇怪林泉如故识，自今清兴每来还。
湛露
作者：郭之奇
朝代：明

湛露终须为我浓，轻云漫作此山容。闭门扫轨无他事，散发行吟但一峰。悬榻安能来孺子，同舟或许望林宗。眼中归燕连翩去，愧尔寒蝉尽日逢。
溯流夏月日值江风皆北舟滞有述
作者：郭之奇
朝代：明

来帆竞千叶，奔涛纵反翩。扁舟争一缆，积岸令周旋。细察流洄理，迟速未宜然。或曰因水性，不如假风权。繇来观望者，谁可少机缘。于子信独往，何从涉利川。顾余亦中省，频岁习波烟。海运观九万，考时非后先。宁知解愠日，而得其凉天。玄冥司夏月，南薰遂莫专。漫叹淹留客，偶逢时令迁。平生多亟失，只此亦邅延。物数苟如斯，敢不益贞坚。
滁州道中吊古·甲戌使荆藩之作
作者：郭之奇
朝代：明

客路如寻幽，晓夕苍山下。出没原岫间，景物时堪写。纵瞩遂忘疲，阴容忽中洒。历历眼前峰，奔青下绿野。俯视但淼茫，墟里孤烟寡。日暮禽鸟喧，归飞乱揪槚。临风怀昔贤，羁情易因惹。当日旧亭台，孰为主宾假。冈陵有变迁，况于览胜者。浮沉千古事，客泪难多泻。自顾远游身，悠悠驱我马。祇忆醉翁言，环滁皆山也。
滇云叹三首
作者：郭之奇
朝代：明

日落风飘万里云，天阴雨坠百城氛。金戈铁马威灵怒，白骨青燐怨恨纷。哭野安知夷夏鬼，战场谁继古今文。沉沉羃羃伤魂处，姓灭名销那可闻。春去秋回散碧苔，霜凄月苦聚寒堆。六诏河山重作烬，昆明池水又浮灰。鬼妻鬼马何须问，胡帝胡天莫漫猜。苌血从兹如可化，国殇犹许毅魂来。满目愁看雾若氛，经旬每畏日沉云。鹏飞海外初求友，羊触藩中久散群。痛饮黄龙人何在，伤心白马客谁云。五城万里销魂辙，朔雁悲号那可闻。
滇云叹三首·其一
作者：郭之奇
朝代：明

日落风飘万里云，天阴雨坠百城氛。金戈铁马威灵怒，白骨青燐怨恨纷。哭野安知夷夏鬼，战场谁继古今文。沉沉羃羃伤魂处，姓灭名销那可闻。
滇云叹三首·其三
作者：郭之奇
朝代：明

满目愁看雾若氛，经旬每畏日沉云。鹏飞海外初求友，羊触藩中久散群。痛饮黄龙人何在，伤心白马客谁云。五城万里销魂辙，朔雁悲号那可闻。
滇云叹三首·其二
作者：郭之奇
朝代：明

春去秋回散碧苔，霜凄月苦聚寒堆。六诏河山重作烬，昆明池水又浮灰。鬼妻鬼马何须问，胡帝胡天莫漫猜。苌血从兹如可化，国殇犹许毅魂来。
满拟既望至楚蕲日为南薰所苦因呼月临江望云语山皆不我顾也对影歌谣凄然述之
作者：郭之奇
朝代：明

去帆争疾鸟，来缆似疲驽。飘风何谑浪，日与滞舟俱。明月自东来，诉风向月呼。月骄不语客，停照拂江隅。江流赴海急，翻挟南薰趋。回首玄峰北，长叫促云驱。云倦不风敌，中发尚踌躇。独献青山色，偃蹇绘幽图。云山既无素，江月复非徒。持此百羁身，一苇自揶揄。痴来欲问影，愁倦不知吾。每向清宵半，人静我依舻。吴峰空目断，楚水入看无。不畏归途阻，但惜时光徂。秋声乍夜出，近远落悲梧。望望伤魂处，历乱汉川菰。
潜山道中晚行怀方肃之四首 有引 其一
作者：郭之奇
朝代：明
体裁：七言绝句

去年春水荡离忧，今日秋山积近愁。满月云林难指数，碧烟一带自沉浮。
潜山道中晚行怀方肃之四首 有引 其三
作者：郭之奇
朝代：明
体裁：七言绝句

千秋还碧入斜晖，万鸟衔青落翠微。漫托离心归晚岫，白云愁绝未能飞。
潜山道中晚行怀方肃之四首 有引 其二
作者：郭之奇
朝代：明
体裁：七言绝句

逢人指点问君家，咫尺青山云半遮。落日峰西飞夕照，似浮颜色映流霞。
潜山道中晚行怀方肃之四首 有引 其四
作者：郭之奇
朝代：明
体裁：七言绝句

论心一载便千秋，不向今人不古求。馀子中原俱碌碌，丈夫世上未悠悠。
潜山道中晚行怀方肃之四首·有引
作者：郭之奇
朝代：明

去年春水荡离忧，今日秋山积近愁。满月云林难指数，碧烟一带自沉浮。逢人指点问君家，咫尺青山云半遮。落日峰西飞夕照，似浮颜色映流霞。千秋还碧入斜晖，万鸟衔青落翠微。漫托离心归晚岫，白云愁绝未能飞。论心一载便千秋，不向今人不古求。馀子中原俱碌碌，丈夫世上未悠悠。
灵帝
作者：郭之奇
朝代：明

灵帝之灵灵也优，让忠十侍总高俦。鸿都门学千群满，西邸官钱亿万浮。强项子孙必致鸟，刀馀父母竞为鹠。桓不作家真可叹，尧堪比德又何羞。宣陵孝子供除拜，傅母司徒任索求。灵罼已成文囿乐，鸡蜺枉作寺堂忧。三十六方归异术，百千党狱尽名流。一自武蕃违禁轴，谁怜张俭望门投。俊顾及厨空标榜，梁砀林虑且夷犹。中庸天下嗤胡广，解祸西行忆贾彪。铜臭盈朝谁共理，黄巾满世孰同雠。人之云亡邦殄瘁，瞻乌爰止日惊眸。汝南月旦更题品，乱世奸雄窃计谋。虺蜴虽除狼虎至，后汉之倾岂无繇。
烟色翠痕
作者：郭之奇
朝代：明

惜吾不及古，谁与共蘅荪。虚泛循烟色，淹留舍翠痕。祇愁春欲暮，复使旦为昏。缓步从樵子，归来独掩门。
烹茗邀悦则过坐偶及禅理即席口占
作者：郭之奇
朝代：明

漫将儒教释神玄，捉得真如共此天。但识存存俱不朽，莫因渺渺视诸缘。一灯在室光时照，万月于川影各圆。深夜梅香窥座发，谈馀起对自悠然。
然不忆何语出何人矣残灯馀几雨雪霏雱有怀耿然依韵追足
作者：郭之奇
朝代：明

莫逆交之橐，有怀梦亦根。游神通历览，盟性启精魂。静觉文心一，孤存夙约尊。远思劳寐接，春雪乱吴门。
煦日微昭青春奋遽见乎前山
作者：郭之奇
朝代：明

青山谁点注，颇忆化工劳。夜雨终宵浥，朝风竟日搔。飞烟千岫折，洒液万峰韬。能使光华远，良由气格高。星岩舒异彩，月洞洗清毫。阴黝初回湎，阳和始散醪。鬅鬙遥髻合，娭眇细眉绸。贮雾依微翠，驱云向葛轇。芳林滋润甲，碧草动霜毛。平楚方摇色，冥凌几浃膏。闻香思在谷，被径想渐皋。自得幽怀许，翻惊世眼遭。相看如有素，玄对每难褒。目极伤心处，羁人正读骚。
燕
作者：郭之奇
朝代：明

受风因下上，裔水自差池。日渚留形薄，春洲递语卑。处堂恋主德，渡海赴鹏期。漫有深林在，无心借一枝。
燕
作者：郭之奇
朝代：明
体裁：五言律诗

日渚留形薄，春洲递语卑。处堂恋主德，渡海赴鹏期。漫有深林在，无心借一枝。
爽色
作者：郭之奇
朝代：明

燕舍忽成秋，梧风就客愁。俄传声憭慄，渐觉气高浮。霜薄朝花耐，天空晚雁悠。月明西岭对，爽色尽皇州。
狂风二绝
作者：郭之奇
朝代：明

刮垢吹黄梦，扬云表汉威。何须霜鬓里，空使雪华飞。刺天多远去，绕树独低垂。霜羽初零落，狂飙且莫吹。
狂风二绝·其一
作者：郭之奇
朝代：明

刮垢吹黄梦，扬云表汉威。何须霜鬓里，空使雪华飞。
狂风二绝·其二
作者：郭之奇
朝代：明

刺天多远去，绕树独低垂。霜羽初零落，狂飙且莫吹。
玄宗
作者：郭之奇
朝代：明

景云一旦辞黄屋，开元始向贞观续。诸宄消亡似拨霜，群生仰照来初旭。姚宋韩张共轴钧，披胸写意同启沃。岂知倾国自名花，花如人面人如玉。密口奸成金鉴蒙，赤心儿赐金钱浴。五队奢豪竞主恩，诸方节度改胡纛。李杨相继塞谏争，南诏北边畴敢告。羯狗臊尘河上飞，马嵬香袜沟中辱。剑门花鸟助人愁，山色加青水倍绿。人生有情空自毒，水山花鸟时相促。白头宫女说连昌，少陵野老哀江曲。太平谁致乱者谁，天宝前车千载鹄。
玉山道中三绝
作者：郭之奇
朝代：明

忆昔行云云有神，今逢山玉玉如人。当年入梦原非梦，今日疑真亦未真。试将玉貌与花评，赢得芳华近远生。裙妒榴红真妒杀，脸分芙艳实分明。此中真意向谁传，未必芳心许世怜。安得丹青留窈谷，漫将绿绮动幽泉。
玉山道中三绝·其一
作者：郭之奇
朝代：明

忆昔行云云有神，今逢山玉玉如人。当年入梦原非梦，今日疑真亦未真。
玉山道中三绝·其三
作者：郭之奇
朝代：明

此中真意向谁传，未必芳心许世怜。安得丹青留窈谷，漫将绿绮动幽泉。
玉山道中三绝·其二
作者：郭之奇
朝代：明

试将玉貌与花评，赢得芳华近远生。裙妒榴红真妒杀，脸分芙艳实分明。
玉泉观源
作者：郭之奇
朝代：明

入山不必深，一壑可幽寻。止岫含奔涧，回堤吐漭音。蓝光飞玉注，碧潋伏珠沉。对此能朝夕，清颜或洗心。
王嫱故里
作者：郭之奇
朝代：明

柳堤深处明妃里，柳色依然人非是。当年一曲离宫悲，殊方青冢已垒垒。天生红颜反为胡，以女宁胡自汉始。胡儿犹解怜倾城，汉王恩情薄于纸。春风几度吹愁多，汉恩繇来不足恃。金屋阿娇终长门，可怜飞燕今已矣。
王师以季秋晦拔高明冀露布遂达行畿十绝
作者：郭之奇
朝代：明

立马何年续旧铭，安龙一旅动初硎。且看丽日飞南诏，自有光天映北冥。砂碛新庭取次犁，天山古锷问谁携。今冬淑气东西满，二永鸿名一代齐。臊狗休誇曳落河，金乌重驻鲁阳戈。混同江北笳声绝，三一溪南喜气多。东日还迎旦旭来，南云几向夜郎开。天回鬼井通牛野，地转牂牁接汉台。谁驱封豕并蜉蝣，直抵黄龙是尔俦。粟末河边胡气竭，金微山表汉威留。文子文孙复故家，周宣汉武未全遐。髡头几辈同崩角，秉钺何人独树牙。千年雪耻事何如，十载人寰气颇舒。已向羊城收狡窟，更从龙塞觅狼居。阴山胡涕古难销，北阙王头今载枭。诸长仍归天可汗，单于那得更称骄。天为社稷启西平，手系胡王不计名。尚许推心销异物，岂烦笞背伏中行。功业临淮异姓王，金戈时照赤心光。已教壁垒传精采，便使乾坤属圣皇。
王师以季秋晦拔高明冀露布遂达行畿十绝·其一
作者：郭之奇
朝代：明

立马何年续旧铭，安龙一旅动初硎。且看丽日飞南诏，自有光天映北冥。
王师以季秋晦拔高明冀露布遂达行畿十绝·其七
作者：郭之奇
朝代：明

千年雪耻事何如，十载人寰气颇舒。已向羊城收狡窟，更从龙塞觅狼居。
王师以季秋晦拔高明冀露布遂达行畿十绝·其三
作者：郭之奇
朝代：明

臊狗休誇曳落河，金乌重驻鲁阳戈。混同江北笳声绝，三一溪南喜气多。
王师以季秋晦拔高明冀露布遂达行畿十绝·其九
作者：郭之奇
朝代：明

天为社稷启西平，手系胡王不计名。尚许推心销异物，岂烦笞背伏中行。
王师以季秋晦拔高明冀露布遂达行畿十绝·其二
作者：郭之奇
朝代：明

砂碛新庭取次犁，天山古锷问谁携。今冬淑气东西满，二永鸿名一代齐。
王师以季秋晦拔高明冀露布遂达行畿十绝·其五
作者：郭之奇
朝代：明

谁驱封豕并蜉蝣，直抵黄龙是尔俦。粟末河边胡气竭，金微山表汉威留。
王师以季秋晦拔高明冀露布遂达行畿十绝·其八
作者：郭之奇
朝代：明

阴山胡涕古难销，北阙王头今载枭。诸长仍归天可汗，单于那得更称骄。
王师以季秋晦拔高明冀露布遂达行畿十绝·其六
作者：郭之奇
朝代：明

文子文孙复故家，周宣汉武未全遐。髡头几辈同崩角，秉钺何人独树牙。
王师以季秋晦拔高明冀露布遂达行畿十绝·其十
作者：郭之奇
朝代：明

功业临淮异姓王，金戈时照赤心光。已教壁垒传精采，便使乾坤属圣皇。
王师以季秋晦拔高明冀露布遂达行畿十绝·其四
作者：郭之奇
朝代：明

东日还迎旦旭来，南云几向夜郎开。天回鬼井通牛野，地转牂牁接汉台。
环桂皆山
作者：郭之奇
朝代：明

环桂皆山千百重，蹴阜堆陵作异峰。朝浮独秀招漓象，夜出星岩见隐龙。留仙岸顶丹霞变，揭帝塘边翠霭封。风起人烟归岫口，云飞川影抱峦胸。奇岗巧巘相撑突，伯仲肩随父子从。可怜灵杰惟地有，偶露幽光令客逢。谁开万载鸿荒骨，群沐三时叆叇容。山山为我长历落，造化为炉那可镕。
瑞金寇警
作者：郭之奇
朝代：明

青春犹水国，粉堞见流民。扰扰居行色，飘飘旦暮身。自为万里客，每念四方人。安得春陵作，凄然此地陈。
瓶花已悴不忍遽掷诗以送之
作者：郭之奇
朝代：明

瓶花荣悴尔何思，非雨非风欲怨谁。纵使人幽常独对，若为春远又群离。愁如洗马临江日，容比三闾步泽时。一样韶光俱浪掷，无情有恨莫相疑。
瓶莲数朵朝开暮落然馀芳则依依一室矣
作者：郭之奇
朝代：明

瓶莲数朵开今日，自开自落君子室。团团始艳发清泉，片片馀菲归缥帙。窈窗寂静檐霭微，旖旎相依情倍密。千里何须电铄浮，五湖不用烟周溢。暑雨朝晴气或分，凉飙暮起光疑失。潘陆曹王不复生，采莲曲断辜华实。空有吴娃羞绀房，每愁越丽污缃质。回绡独叹尔何为，敛意含芳花自匿。是以离群忽向兹，相对幽居各有思。惜晨昏兮与时移，伤荣悴兮人岂知。
甲午元日书怀二首
作者：郭之奇
朝代：明

紫气东来日在南，南溟咫尺望天涵。七年为政方逾一，四海同风不待三。卜世何人休鼎问，考时非我孰今担。自收国烬归成旅，岂向身馀较履簪。诗书吾道未全孤，忠孝人间岂半涂。得失经心凭塞马，是非合眼付庄蝴。干戈历乱惟躬省，简册销磨倩口诛。纵使今豪逾古哲，一时千载讵堪诬。
甲午元日书怀二首·其一
作者：郭之奇
朝代：明

紫气东来日在南，南溟咫尺望天涵。七年为政方逾一，四海同风不待三。卜世何人休鼎问，考时非我孰今担。自收国烬归成旅，岂向身馀较履簪。
甲午元日书怀二首·其二
作者：郭之奇
朝代：明

诗书吾道未全孤，忠孝人间岂半涂。得失经心凭塞马，是非合眼付庄蝴。干戈历乱惟躬省，简册销磨倩口诛。纵使今豪逾古哲，一时千载讵堪诬。
甲戌奉使荆藩樊山王设舟邀同同使宋今础泛雨湖是日连阴霢霂及登舟而明湖已开霁相迎矣
作者：郭之奇
朝代：明

雨日雨湖游，湖色正宜秋。乍游觉湖如有素，稍深忘倦遂悠悠。四顾青松锁幽麓，一望糜芜涌浅流。细鱼穿荷忽窥客，深藏花下让游舟。花动香从清涧出，舟行人向碧峰投。碧峰无数名难识，况逢雨过云林织。萧萧霜叶结朝烟，细细飞萝连暝色。青莎白石共离披，水山到处透幽奇。始知造物多灵秘，耳目未经尽所私。一勺中含波万顷，九江七泽此间滋。试问西子湖谁似，千年歌舞空为尔。楼台近远驾烟霞，花柳春秋乱绿紫。游人分雅俗，明月愁华烛。遂使水山情，难穷士女欲。何如此地一流涡，无限潇湘远意多。奔溪走壑相回薄，菰蘋掩映自婆娑。或谓依人中央水，或疑硕人考槃阿。今日遨游随所见，领略其情未穷变。岂将位置淩西湖，人生会意当前恋。漫将彼此费平章，满座踟蹰各有羡。彼浓新饰艳朱颜，此淡蛾眉呈素面。身居楚水越溪驰，譬诸有美尽堪思。主人闻言进客卮，回棹中流动歌吹。清商一曲入秋辞，白云片片拂风漪。
畏见
作者：郭之奇
朝代：明

晓吟归去什，畏见北来旌。扰扰轩车色，悠悠木石情。燕云回首断，岭月入怀清。指屈八千道，秋风咫尺迎。
留春
作者：郭之奇
朝代：明

春愁无赖已纷纷，可奈春归愁转分。天外何年亲合乐，客中此日又离群。众芳欲歇伤心见，毕气谁收回首闻。安得青阳常守帝，微生长许坐氤氲。
疏仡纪
作者：郭之奇
朝代：明

知远能断，非帝孰侔。繇黄迄周，万古承流。
病腕
作者：郭之奇
朝代：明

臂与閒为狃，腕因不受调。徐从书纠旷，还借药降骄。甘苦惟神剂，浅深亦意料。未能知手舞，肱枕或馀饶。
病臂
作者：郭之奇
朝代：明

宓书疑或掣，庄化欲何为。曲枕看云过，高叉叹日移。拜稽应有待，舞蹈莫相欺。聊以攀幽意，权当袖手时。
病起小步感新栽柳竹而有作
作者：郭之奇
朝代：明

新栽柳竹共森森，环堵萧然独静深。久闭柴扉辞屐齿，初扶藜杖入花阴。开颜久对云天色，敛意微思日月心。鼎鼎百年方半得，悠悠千载莫相侵。
痛兄三绝
作者：郭之奇
朝代：明

昨夜南杓坠鸟星，柳注霜飞翼雨零。池毛已落人间影，张素空留天上形。一抔初筑共泥驮，三月庐居片石磨。封树未乾松未植，伯从母去仲如何。三十年来弟与兄，如形依影响从声。声销影灭归何处，未了前缘结再生。
痛兄三绝·其一
作者：郭之奇
朝代：明

昨夜南杓坠鸟星，柳注霜飞翼雨零。池毛已落人间影，张素空留天上形。
痛兄三绝·其三
作者：郭之奇
朝代：明

三十年来弟与兄，如形依影响从声。声销影灭归何处，未了前缘结再生。
痛兄三绝·其二
作者：郭之奇
朝代：明

一抔初筑共泥驮，三月庐居片石磨。封树未乾松未植，伯从母去仲如何。
癸酉北征二人偕至茶阳江帆迅速翻怪春风促予离也
作者：郭之奇
朝代：明

万里春风怅别程，征帆喜速此翻惊。已成家远因亲聚，遂有波滔向我迎。预拟青山同客舍，早分流水作乡情。离心何地堪消折，不惮天涯咫尺争。
癸酉北征车中二十日日与尘朝夕也歌以结之
作者：郭之奇
朝代：明

别有氤氲一种吹，胎息于野盛于逵。阴阳昏晓相割劘，平原广漠任炉锤。地分驰道天为涯，风拂征旗日助麾。已遣晴云下碧陲，还招霁霭上高陂。尔乃为情厌索居，连群呼友向空嬉。相忘彼已俱谓谁，号召无声会有期。出入无时乡莫知，行止随程谩速迟。矫如龙游自委蛇，逸先骏足愁奔追。远之有望近难窥，动亦何虑静何思。直前不惧后不疑，荐历严飙势未衰。掀腾火飙力相持，以游八方莫籓篱。惟此冲衢盛纷披，造物于渠意有私。分明遣此令途岐，随缘布置北南帷。閒情觑彼热中悲，我今矢歌敢索疵。尘不疲人人自疲，反顾烟颜亦其宜，更欲因之语后骑。
登滕王阁步丘琼山南昌第一楼之韵三首
作者：郭之奇
朝代：明

胜迹虽非旧，风流未忍休。文心回代劫，江影落春秋。水自东流去，客为南浦留。愁人方岁暮，怀古一登楼。复成昔今异，相怜总不休。时迁人易古，江远气疑秋。灵杰雄州在，东南俊彩留。钟情仍我辈，斯日对斯楼。易世佳名在，须臾舞席休。才人垂一笔，此地始千秋。星物无心改，雨云作意留。眼前朝暮色，不尽古今楼。
登滕王阁步丘琼山南昌第一楼之韵三首·其一
作者：郭之奇
朝代：明
体裁：五言律诗

胜迹虽非旧，风流未忍休。文心回代劫，江影落春秋。愁人方岁暮，怀古一登楼。
登滕王阁步丘琼山南昌第一楼之韵三首·其一
作者：郭之奇
朝代：明

胜迹虽非旧，风流未忍休。文心回代劫，江影落春秋。水自东流去，客为南浦留。愁人方岁暮，怀古一登楼。
登滕王阁步丘琼山南昌第一楼之韵三首·其三
作者：郭之奇
朝代：明

易世佳名在，须臾舞席休。才人垂一笔，此地始千秋。星物无心改，雨云作意留。眼前朝暮色，不尽古今楼。
登滕王阁步丘琼山南昌第一楼之韵三首·其三
作者：郭之奇
朝代：明
体裁：五言律诗

易世佳名在，须臾舞席休。星物无心改，雨云作意留。眼前朝暮色，不尽古今楼。
登滕王阁步丘琼山南昌第一楼之韵三首·其二
作者：郭之奇
朝代：明

复成昔今异，相怜总不休。时迁人易古，江远气疑秋。灵杰雄州在，东南俊彩留。钟情仍我辈，斯日对斯楼。
登滕王阁步丘琼山南昌第一楼之韵三首·其二
作者：郭之奇
朝代：明
体裁：五言律诗

复成昔今异，相怜总不休。时迁人易古，江远气疑秋。钟情仍我辈，斯日对斯楼。
登石山之巅楼楼有振衣石二首
作者：郭之奇
朝代：明

竟日迷清兴，登兹遂所求。人閒初厌雨，楼旷久矜秋。倚石孤云动，凭轩百象浮。如蝇看市响，歌管一声收。全出秋颜色，初如客性情。前峰经掌削，环郭渐鳞生。暮霭相回互，寒烟各纵横。久看非不美，劳心畏远迎。
登石山之巅楼楼有振衣石二首·其一
作者：郭之奇
朝代：明

竟日迷清兴，登兹遂所求。人閒初厌雨，楼旷久矜秋。倚石孤云动，凭轩百象浮。如蝇看市响，歌管一声收。
登石山之巅楼楼有振衣石二首·其二
作者：郭之奇
朝代：明

全出秋颜色，初如客性情。前峰经掌削，环郭渐鳞生。暮霭相回互，寒烟各纵横。久看非不美，劳心畏远迎。
白云歌
作者：郭之奇
朝代：明

白云一片流空际，往入神霄天阖闭。朝日夕月两无辉，绿烟黑霭群欺蔽。风为马兮电为车，中有跃龙失故居。车摧马败龙何处，云去云来岂自知。自我看云思万结，影依云散形光灭。白云孤飞，顾我悲咽。青云四浮，添我愁绝。
白发非春事承之亦愁春乎答此似嘲实以慰也
作者：郭之奇
朝代：明

三月飞红乱欲纷，江头风色正愁君。独馀两岸杨花絮，留与扁舟丝鬓分。
白露晓对
作者：郭之奇
朝代：明

青山来远梦，白首变馀身。举止江河日，伤心玉露晨。桂岭苍苍烟草渍，漓江泛泛晓波皴。枫伤菊润由斯节，秋急天高趁此晨。与枫何怨菊何德，天意秋情亦未均。使荣使瘁风光别，物犹如此况乎人。凄凉屈宋二千载，全付秋悲向我屯。残形操在疑他影，彩笔吟低失旧嚬。空堂几阅幽明状，窈室安知生死邻。无边陨叶千林共，未必千林一样匀。薜荔馀香虽暂落，胡绳倚菉漫相沦。眼中枯菀何须问，栖集诸禽任喜嗔。
百山歌
作者：郭之奇
朝代：明

山途历四省，踰山步百邦。山从地分域，地因山别疆。穿山繇山径，依山止山乡。山蔬备晚食，山鸡促晓行。行行周山绕，宛在山中央。山心含故意，入山独彷徨。迤逦擐山足，跌踼陟山嶈。山岚蒙山暖，山树拂山凉。山容撤山景，山气发山光。山日浮幌荡，山峰破混茫。山风吐山响，山云焕山妆。山中静藏月，山外远连江。山峡流清潎，山谷激飙飏。山泉幽以泶，山林静而芳。山陵断还续，山蹊纡复障。山舟横山渡，山榾引山梁。屴崱连山脉，㠎嶪郁山冈。山居宅山曲，山家隐山傍。山城山作邑，山民桀如狼。山田多硗埆，山村掩寂荒。山中何所有，山坂富牛羊。山童啸山歌，两两在山畼。秋深山薄绿，冬至山敛黄。离叶散山翠，振条落山苍。山花孤承露，山卉半染霜。山松开山籁，山桂郁山香。山篱垂山菊，山竹披山篁。山骨劳巧匠，山鬼筑夜墙。山门溜夹水，山观寂飞窗。雨濛山先翳，天霩山自旸。山庵如鸡栖，山路多羊肠。崒嵂崇山髻，嶕峣结山鬃。山石参山势，山滩竞山强。环山多郁垒，梯山就崆㟅。祇随山俯仰，莫计山短长。近山历可数，远山叠可望。期着东山屐，先拟北山章。全挹西山爽，还归南山阳。久从山朝暮，微识山行藏。赋成百山语，歌与百山商。
百山行五十韵繇浙江江山闽山以至潮山
作者：郭之奇
朝代：明

山行尽一月，踰山历万乡。入山又出山，宛在山中央。山图所未及，山经或未详。夏山翠如滴，秋山净若妆。冬山深如睡，春山远更芳。不尽山四时，山情那可量。江山自严厉，溪山转幽凉。神山未获见，海山意中荒。我闻山异德，始知山各疆。朝陟东山巘，山日飞混茫。午憩南山侧，山风扑面飏。晚出西山岫，山云尽可囊。夜倚北山麓，山雨欲浮床。山岚时结瘴，山露乍凝霜。何木不山落，何草不山黄。落木悲山末，黄草敝山旁。山木犹有枝，山草孰堪纕。此尽山糟粕，岂见山英芒。山草非芝瑶，山木愧扶桑。山樵恣斤斧，山牧自徜徉。欲穷山变化，久为山低昂。穿穴看山鼠，扑树突山獐。伎俩凭山鬼，依倚任山狼。迁鸟出山谷，雌雄立山梁。求山仍求友，山集又云翔。颇怪山中物，未必与山忘。何人买山隐，何士构山堂。紫霞依山栋，碧霭吐山房。山葵供小摘，山竹表幽篁。山居虽暂许，山意岂堪偿。山不厌人閒，人莫厌山长。心能与山静，山亦与人商。久从山终始，姑使山颉颃。山朝复山暮，与山俱未遑。我仆叹山砠，我马鸣山冈。采山人不见，何处置山筐。山巅馀鸟道，山径仄羊肠。崔嵬极山致，屈曲探山藏。举头问山隐，山书秘何方。低颜语山客，山桂尔毋戕。山盘五十馀，惟有泰山当。山池二十八，或倍华山阳。彼山标千古，山以名益昌。此山阻遐僻，名晦山何妨。山之言产也，不产山无良。或曰山为宣，非宣山曷扬。我有家山在，俟我山始彰。东山与西山，咫尺共山光。近山情可悉，遥山意可望。聊以家山绪，先矢百山行。
百年一事
作者：郭之奇
朝代：明

百年一中许谁论，苦值三春不系跟。水鸟何心仍择木，林猿失步反居樊。风云腐尽天无路，雷雨冥时帝阖阍。若令鸿初知此意，悔教白日有黄昏。
百里金陵
作者：郭之奇
朝代：明

百里晴江二水新，六朝金色数峰春。烟花想像青门内，压酒吴姬是主人。
皇明一统篇
作者：郭之奇
朝代：明

□运将终九十秋，天光分曜散齐州。朱卿始窃金胡号，红巾遥向白莲裒。石人只眼黄河出，茫茫六宇尽墟丘。风猋电闪无乾土，淫名僭国满隅陬。台海初繇方谷乱，汝颍仍教刘福蹂。天完徐帝都蕲水，周国诚王在高邮。林儿续宋称龙凤，夷梁出塞扫膻裘。陈谅重标汉水帜，明珍久树夏关矛。星移陆起天人发，石陨山鸣禽兽愁。群雄割地中原裂，真主来滁旦旭浮。诛汉平吴闽越定，周齐席捲宋秦收。燕云龙塞辞笳篥，白狼玄菟表共球。他年获就高皇纪，惟天为大我皇侔。雪耻除凶酬百代，人心天意本同仇。十七年中开草莱，百千万国洗疮瘤。纷纷诸伪奚堪数，为我驱夷亦我□。
皖江雪望
作者：郭之奇
朝代：明

春风满月未鸣莺，江雪连朝向客迎。氲霭尚迟光澹荡，瑞华先启物勾萌。铺张吴地同梅峤，妆点南天接玉京。最是行云交望眼，玄黄杂揉共虚清。
盘古氏
作者：郭之奇
朝代：明

玄黄鼻祖，万物胎初。元会元命，今人所书。
目云
作者：郭之奇
朝代：明

思盈列岫中，目往烟云外。何当绝顶游，时与天光会。我意日餐霞，馀身亦假蜕。阆风梦里来，即眼浮心肺。持此聚熊魂，片形为我绘。旦夕倚青冥，飙轮或可丐。所希玄象明，永濯昏途眛。人生枉用勤，驹影如飘带。安知神理微，苟慕虚荣大。前兹不足言，今乃识其最。
看山行
作者：郭之奇
朝代：明

青山长许白云遮，林霭多端拥石霞。晓山素面朝天出，暮山微黛使人誇。朝暮看山山不厌，山容山意为我赊。混沌胸前时凿窍，虚空眼际日生花。独秀峰头烟抱玉，七星岩顶月飞华。虞山遥对湘山竹，漓水微同汨水沙。幽人占尽看山眼，山不远人人自遐。愿作山泉通落涧，愿随涧水入天涯。岭梅开遍催秾李，篱菊飘馀压露葭。相思江畔几回立，银河阻绝断星槎。惟有寒山朝暮色，飞光滴艳满清洼。此日看山兼忆水，使予愁绪益参差。
看花饮宋尔孚斋头得脉字
作者：郭之奇
朝代：明

日愁春尽向花索，不谓耽花遂我僻。明知花在春亦归，多方滋树培春脉。意中每作俟时思，草零芳秽况同迫。悲秋有友晓相过，似于春事都有责。伻来指说载花䑸，溯流宛在浮春壁。携我披衣一观之，君翻为主我为客。风摇翠筱众新株，潮湿苍虬数古柏。正当溪静绿烟沉，移置中庭朱炎赫。花容懒惰如我疲，贤哉主人急呼白。春愿以花幸少酬，花情得酒何多获。三爵浇颜引欢歌，百壶开抱舒愁积。忘却看花眼如何，此来取醉意应逆。棋博分曹费黄昏，东城日影欲西掷。为贪凉暮起襟风，乘兴还从小京宅。一丘曲折劳跻攀，楼台晚色旷幽莫。园有盆桃其实垂，中心好之开口格。踟蹰反步觅所酣，有伴狂奔主不隔。祇馀子云双鬓皤，主人拉往披韵籍。为禁狂言恐酌多，閒出新诗细抽绎。赖有窦外大声呼，裸衣出巡各光脊。把臂真成醉礼宽，角技齐嫌胜杯窄。蓬跣飞觞谁绘图，庭树霄轮光潜射。座中袖手忆何人，依稀认得主者席。屡次不胜醉场喧，更逃深斋藏小㡩。我方潜足蓦追随，新来副主复他适。出门不辞主不知，一天明月印归迹。看花酒罢携月归，花月与酒成三益。抵含寻花月下窥，悠然不觉沁心魄。自怪痴肠惹情憨，肯负风光孤自惜。叮咛此意寄来春，好留烟景记今夕。
看花饮宋尔孚清斋得脉字
作者：郭之奇
朝代：明

日愁春尽向花索，不谓耽花情已癖。意中每作俟时思，多方滋树培春脉。悲秋有友晓相过，似于春事都有责。徙倚花间聊徘徊，指点春光倍怜惜。人来乃说载花舟，溯流宛在浮春壁。携我披衣一观之，君翻为主我为客。几株芳艳出李桃，数本青青留竹柏。与君次第共平章，平分春色使君择。为爱深红爱浅红，可怜瘦白怜肥白。红白阶前何纷纷，午光欲炽炎光赫。花容懒惰如吾疲，贤哉主人急张席。谁能对此不花留，更许同人为春炙。传杯颇令花欲酡，移樽每见春难却。北海床头不易空，孟遵门内多藏轭。花前莫问醉与醒，取醉为君君莫逆。君赋梅花令客酬，我馀竹马从儿策。壶奕分曹费黄昏，东墙日影正西掷。有友狂奔意若何，临桥脱履似飞舄。举手终当恕醉人，连裾仍向子京宅。一丘曲折劳跻攀，十武仍须上山屐。含思转袂觅初筵，天镜溶溶窥岸帻。忽闻窦外大声呼，把臂登堂相肘掖。屡舞傞傞向余歌，自誇一饮川吸百。白眼观天卮未倾，惊座雄谈顿冰释。独馀子云双鬓皤，主人歌骚扬拟易。庭花相对寂无言，舍花欲去念花只。出门不辞主不知，一天明月印归迹。看花得酒步月归，花月与酒称三益。閒步幽墀问我花，悠然不觉沁心魄。叮咛此意寄来春，好留烟景记今夕。
眺海外诸峰悠然有述二首
作者：郭之奇
朝代：明

峰乃山之铓，非高铓不锐。高以下为基，峻极于斯缀。我思天半峰，独立云之际。风霜明肃洁，日月互亏蔽。昆崙及五岳，浑沌初填砌。遂使中原心，各以司方帝。此外诸名山，神奇看所系。百宝祝融生，大文山隐闭。我闻不周倾，西北鲜平势。逶迤就溟渤，万水互吞噬。罗浮四百峰，未敢肩营卫。谁挥巨灵掌，五岭于斯劂。天池自波澜，地轴无崩替。气象乃相联，条支安可计。潜分岛屿脉，共作东南柢。漠漠三神山，可梦不可诣。我求泛月槎，聊假阆风憩。精神空四出，凡骨犹惉滞。悠悠日望洋，身依卷石细。岩谷恣冥搜，陵峦释冗赘。所欲邻泰初，九霄供一睇。始从县圃朔，以作诸山第。维山必有藏，非深藏不固。深以秘为根，灵光之所聚。幽人索其奇，满目苍凉吐。披榛扣石扉，竟日无相遇。举足风烟满，翻畏鬼神怒。返坐嘿而思，倏尔开微悟。人生耳目端，各与高深注。朝晖生晓岫，净扫诸岚雾。是时我观之，万象堪历数。萧森近远林，接瞬非前树。青霭入看殊，窈谷当前骛。咫尺数峰迷，孤光眩盼顾。天海日悠悠，陵壑相晚暮。飞飞落涧氛，次第青郊布。是时我观之，一象谁堪驻。此惟竟日閒，未改迷冥路。我思天地钥，必有司方护。二跳无停辙，遇物供陶铸。函关紫气玄，圯上黄石素。可望不可射，刻剑徒相误。至人方寸中，不受烟霞锢。岂复无新机，要道惟温故。
眺海外诸峰悠然有述二首·其一
作者：郭之奇
朝代：明

峰乃山之铓，非高铓不锐。高以下为基，峻极于斯缀。我思天半峰，独立云之际。风霜明肃洁，日月互亏蔽。昆崙及五岳，浑沌初填砌。遂使中原心，各以司方帝。此外诸名山，神奇看所系。百宝祝融生，大文山隐闭。我闻不周倾，西北鲜平势。逶迤就溟渤，万水互吞噬。罗浮四百峰，未敢肩营卫。谁挥巨灵掌，五岭于斯劂。天池自波澜，地轴无崩替。气象乃相联，条支安可计。潜分岛屿脉，共作东南柢。漠漠三神山，可梦不可诣。我求泛月槎，聊假阆风憩。精神空四出，凡骨犹惉滞。悠悠日望洋，身依卷石细。岩谷恣冥搜，陵峦释冗赘。所欲邻泰初，九霄供一睇。始从县圃朔，以作诸山第。
眺海外诸峰悠然有述二首·其二
作者：郭之奇
朝代：明

维山必有藏，非深藏不固。深以秘为根，灵光之所聚。幽人索其奇，满目苍凉吐。披榛扣石扉，竟日无相遇。举足风烟满，翻畏鬼神怒。返坐嘿而思，倏尔开微悟。人生耳目端，各与高深注。朝晖生晓岫，净扫诸岚雾。是时我观之，万象堪历数。萧森近远林，接瞬非前树。青霭入看殊，窈谷当前骛。咫尺数峰迷，孤光眩盼顾。天海日悠悠，陵壑相晚暮。飞飞落涧氛，次第青郊布。是时我观之，一象谁堪驻。此惟竟日閒，未改迷冥路。我思天地钥，必有司方护。二跳无停辙，遇物供陶铸。函关紫气玄，圯上黄石素。可望不可射，刻剑徒相误。至人方寸中，不受烟霞锢。岂复无新机，要道惟温故。
督闽学辞朝
作者：郭之奇
朝代：明

遂辞金马阙，远向钓龙台。拜稽重俯伏，自叹臣不才。谬入承明席，未逢宣室开。放逐从郎署，隐忍受驽骀。淟颜称司属，率意忘疑猜。簿书虽琐屑，礼乐尚恢恢。在公念寅直，退食屡徘徊。庶补微臣过，依稀万国来。釐剔蒙皇奖，痴劳不自哀。所信惟官守，何知有仕媒。十载长安道，鲜睹侯门儓。但羞楚艾服，岂惜汉薪堆。祇今承简册，往作铸人锤。如臣谋已拙，于人何所裁。以兹久怵惕，兼怀别帝陔。耿耿孤丹矢，从此日钦哉。
矫志诗二首
作者：郭之奇
朝代：明

遭世多悲，非君子宜。鹿去苹野，鸟绕南枝。山不靳阿，水不靳湄。强则鲸吞，弱乃蚌持。黄旗紫盖，此又何时。履菅衣蒯，将以报谁。忠由我作，事由天格。我际天穷，天非我薄。知命不忧，遇解而作。为钝为愚，苟不为恶。人生长勤，忧与劳分。忧为喜昆，劳乃逸君。忽然时往，四者同群。不忧身老，忧道不闻。老虽佚我，颓躯惫筋。望道于天，如日如云。履贞自稿，无为贵道。抱璧自穷，无为贵宝。虽稿日滋，虽穷日澡。今人弗宜，古哲言好。
矫志诗二首·其一
作者：郭之奇
朝代：明

遭世多悲，非君子宜。鹿去苹野，鸟绕南枝。山不靳阿，水不靳湄。强则鲸吞，弱乃蚌持。黄旗紫盖，此又何时。履菅衣蒯，将以报谁。忠由我作，事由天格。我际天穷，天非我薄。知命不忧，遇解而作。为钝为愚，苟不为恶。
矫志诗二首·其二
作者：郭之奇
朝代：明

人生长勤，忧与劳分。忧为喜昆，劳乃逸君。忽然时往，四者同群。不忧身老，忧道不闻。老虽佚我，颓躯惫筋。望道于天，如日如云。履贞自稿，无为贵道。抱璧自穷，无为贵宝。虽稿日滋，虽穷日澡。今人弗宜，古哲言好。
短叶乞花不能尽意昨者一枝新之句主人以为求插净瓶乃余所求者本也
作者：郭之奇
朝代：明

谁使陵溪别有春，桃津多事向渔人。当年若解贻仙种，不遣花飞出世新。
石鱼醉歌·元结
作者：郭之奇
朝代：明

漫翁愁独醒，时向石湖秋。客醉知鱼乐，鱼欢为客游。
祫祭陪祀四首
作者：郭之奇
朝代：明

嗣岁之朝祫祭行，丰年欲向孔皆迎。繇来肇祀能无悔，直到雍歌见靡争。穆穆曾孙相越对，皇皇多士介昭明。在庭柷敔俱和肃，祖德维人不但声。于穆高皇骏有声，嗣文成祖肇禋行。一时帝子俱廊配，十七元臣允国祯。问礼欲知因每事，记功思作不徒名。即今多难追前烈，访落何人续庙清。首辟华夷出会清，重贻镐雒配于京。开天远驾千王德，继序新昭二祖名。指掌犹求烝禘说，闻声兼得武韶情。小臣夙夜思公在，为赋时周叶大明。单心我主日明明，夙夜维基受有成。在庙方将纯德显，于时端合笃恭平。畴为骍角当牺选，一任桃虫自鸟惊。嗟尔戎功能永念，虽歌小毖亦和鸣。
祫祭陪祀四首·其一
作者：郭之奇
朝代：明

嗣岁之朝祫祭行，丰年欲向孔皆迎。繇来肇祀能无悔，直到雍歌见靡争。穆穆曾孙相越对，皇皇多士介昭明。在庭柷敔俱和肃，祖德维人不但声。
祫祭陪祀四首·其三
作者：郭之奇
朝代：明

首辟华夷出会清，重贻镐雒配于京。开天远驾千王德，继序新昭二祖名。指掌犹求烝禘说，闻声兼得武韶情。小臣夙夜思公在，为赋时周叶大明。
祫祭陪祀四首·其二
作者：郭之奇
朝代：明

于穆高皇骏有声，嗣文成祖肇禋行。一时帝子俱廊配，十七元臣允国祯。问礼欲知因每事，记功思作不徒名。即今多难追前烈，访落何人续庙清。
祫祭陪祀四首·其四
作者：郭之奇
朝代：明

单心我主日明明，夙夜维基受有成。在庙方将纯德显，于时端合笃恭平。畴为骍角当牺选，一任桃虫自鸟惊。嗟尔戎功能永念，虽歌小毖亦和鸣。
禅坐四首
作者：郭之奇
朝代：明

趺坐明初地，灯花出现前。法云空际绕，险道化城悬。发慧从兹夜，观生亦有年。寄言诸小毒，何苦乱安禅。声闻依夜息，缘觉意中生。滞雨粘檐滴，飘风杂漏鸣。心孤难独梦，思远易添情。未发真如用，安能不劫成。影即当身幻，身仍幻影成。舒真非别果，觉妄是前程。虫鼠俄肝臂，龙雷忽见声。此中同异灭，随地了无生。净极明通处，慈云妙覆时。浮生如幻化，真地果琉璃。弹指销荣悴，冥心出险夷。何年依锡止，笑尔鹤飞迟。
禅坐四首·其一
作者：郭之奇
朝代：明

趺坐明初地，灯花出现前。法云空际绕，险道化城悬。发慧从兹夜，观生亦有年。寄言诸小毒，何苦乱安禅。
禅坐四首·其三
作者：郭之奇
朝代：明

影即当身幻，身仍幻影成。舒真非别果，觉妄是前程。虫鼠俄肝臂，龙雷忽见声。此中同异灭，随地了无生。
禅坐四首·其二
作者：郭之奇
朝代：明

声闻依夜息，缘觉意中生。滞雨粘檐滴，飘风杂漏鸣。心孤难独梦，思远易添情。未发真如用，安能不劫成。
禅坐四首·其四
作者：郭之奇
朝代：明

净极明通处，慈云妙覆时。浮生如幻化，真地果琉璃。弹指销荣悴，冥心出险夷。何年依锡止，笑尔鹤飞迟。
禅通纪
作者：郭之奇
朝代：明

绍物称始，统天曷穷。结绳已代，遂有羲农。
禊日春雨初宿西月微明思从中来漫成九绝
作者：郭之奇
朝代：明

禊日休临水，春风合在山。山光无晓暮，为我独来还。冥冥天地色，缩缩古今情。所遇多陈物，谁能郁化精。春与春相接，风光自发陈。悲时成既往，适我尽皆新。玄崿流新润，烟林发旧华。襟颜姑一寄，涯角且为家。风月同幽谷，林泉共小园。只宜招士隐，不足为人言。山色看看翠，松风听听清。眼中无俗韵，谷内有禽声。分风宜密岫，穿月赖疏林。微照同幽意，轻吹中远心。西林悬细月，亦爱此松风。淡扫春蛾黛，含情独向东。秋魂无定止，春梦偶相持。梦断如花落，从风不自知。
禊日春雨初宿西月微明思从中来漫成九绝·其一
作者：郭之奇
朝代：明

禊日休临水，春风合在山。山光无晓暮，为我独来还。
禊日春雨初宿西月微明思从中来漫成九绝·其七
作者：郭之奇
朝代：明

分风宜密岫，穿月赖疏林。微照同幽意，轻吹中远心。
禊日春雨初宿西月微明思从中来漫成九绝·其三
作者：郭之奇
朝代：明

春与春相接，风光自发陈。悲时成既往，适我尽皆新。
禊日春雨初宿西月微明思从中来漫成九绝·其九
作者：郭之奇
朝代：明

秋魂无定止，春梦偶相持。梦断如花落，从风不自知。
禊日春雨初宿西月微明思从中来漫成九绝·其二
作者：郭之奇
朝代：明

冥冥天地色，缩缩古今情。所遇多陈物，谁能郁化精。
禊日春雨初宿西月微明思从中来漫成九绝·其五
作者：郭之奇
朝代：明

风月同幽谷，林泉共小园。只宜招士隐，不足为人言。
禊日春雨初宿西月微明思从中来漫成九绝·其八
作者：郭之奇
朝代：明

西林悬细月，亦爱此松风。淡扫春蛾黛，含情独向东。
禊日春雨初宿西月微明思从中来漫成九绝·其六
作者：郭之奇
朝代：明

山色看看翠，松风听听清。眼中无俗韵，谷内有禽声。
禊日春雨初宿西月微明思从中来漫成九绝·其四
作者：郭之奇
朝代：明

玄崿流新润，烟林发旧华。襟颜姑一寄，涯角且为家。
离舟
作者：郭之奇
朝代：明

离舟偏觉在舆新，水陆咸知万里身。夹树含风初揖客，远山敛雾乍窥人。不堪归路迷遐迩，可奈秋心乱夕晨。翻恨多情云片片，随峰布置黯征轮。
秋云行
作者：郭之奇
朝代：明

朝之所思秋云端，暮之所思秋云端。宿饱思梦秋云散，行衔思往秋云漫。遂有山风无休歇，吹彻秋云凄且寒。昨夜枯林泣叶尽，前山寂寞晓霜漙。云飞激激何山止，秋色萧萧与夜阑。游子征车逐云过，心如脂辖向秋乾。不知秋兴谁摇落，长有云心日聚攒。云心望远归思迫，远望思归秋尚难。多事前山怨秋老，摆脱飞云下急湍。湍水洌澌云不止，愿依征辙少盘桓。如可相依山莫怨，秋今既老客思残。客思万里秋云下，频年为汝阻千磐。山兮山兮客思残，所思所思秋云端。
秋去有感
作者：郭之奇
朝代：明

隐几知所萌，观生视此息。因兹昼夜情，惭彼菌蛄识。上古有春秋，今人日老洫。笃时兴众哀，闻籁感诸惑。吹万虽不同，错行安可极。眼前今古消，身外暑寒织。惜阴徒有怀，回天苦无力。空馀往日悲，时乎不再得。
秋心
作者：郭之奇
朝代：明

我本青山尘外侣，自从逐队效驱驰。频年客路长销夏，到处人言亟失时。入眼沧桑知几变，举头云物正堪思。晓来征陌轻阴覆，一片秋心细雨吹。
秋思不已作思玄歌一篇以自广
作者：郭之奇
朝代：明

造化为炉铸九丘，群生寄命本蜉蝣。百年转盼赴东流，跛踦相随就隙沟。顾彼诸愚何啾啾，奔驰索死莫言休。如火如金各背雠，为光为鬼眯双眸。逐狐鸣鼓向阴幽，被发兽心孰可柔。贪财惜费伏深谋，言如鳖咳夜相酬。燕雀悲飞入海啁，海客安能复从鸥。电光石火须臾偷，薤稀蒿里聚鸣楸。岂无高人廑远忧，明分曲直异弦钩。岂无达士抱前羞，舍利为名名颇留。以今观之亦赘疣，名利相差总一矛。未闻回首志玄修，岂令丹青救白头。予将往问逍遥游。物外人间恣窈搜。寄愁天上不须愁，埋忧地下不须忧。微风为柁气为舟，百虑俱排至要收。芝草翩翩动十洲，予入名山手自抽。仙人聚语白云浮，神丹度世许诚求。胸专意一苟无尤，为白为雌道所邮。或云上古有春秋，能使今人作古俦。今人果信予言不，予姑与世日繇繇。
秋斋独对阅张曲江集追和感遇诗八作
作者：郭之奇
朝代：明

人言秋气悲，我爱秋光洁。每当玉露时，复睹黄花节。清影在东篱，高人心自悦。含意待冬霜，梅花又可折。黄山飞晚翠，玉水动秋清。共传终古意，远出四时情。始知流峙物，长含元化精。万象殊多妄，惟此见其诚。鹏飞几万里，鹪巢但一枝。赋形分小大，谅非物所为。至人超象迹，鞭心独在斯。凌虚上寥廓，时俗安可知。九州不足步，南北岂云岐。风度曲江流，文心潮海见。千里共东粤，犹自称乡县。步公白玉堂，岂为清华羡。长吟感遇篇，已觉秋思变。风云不可定，日月乃如流。我无烟霜质，亦非波没俦。但识浮生理，何须不死求。希贤怀隐愧，入世抱深忧。圭璧资磨琢，岂不如学脩。一自高山仰，谁言天路悠。苔岑自有臭，松竹自有林。虽异同堂语，应留隔代心。荷风朝未歇，桂露夕已深。遐征无远翼，嘿对几幽寻。举目东西岭，分此白云阴。兰蕙摇晨风，菲菲不可息。绿叶垂紫茎，亦自有殊色。我欲贡瑶台，果值凌风翼。结佩吾将行，琼爢斯可食。
秋斋独对阅张曲江集追和感遇诗八作·其一
作者：郭之奇
朝代：明

人言秋气悲，我爱秋光洁。每当玉露时，复睹黄花节。清影在东篱，高人心自悦。含意待冬霜，梅花又可折。
秋斋独对阅张曲江集追和感遇诗八作·其七
作者：郭之奇
朝代：明

兰蕙摇晨风，菲菲不可息。绿叶垂紫茎，亦自有殊色。我欲贡瑶台，果值凌风翼。结佩吾将行，琼爢斯可食。
秋斋独对阅张曲江集追和感遇诗八作·其三
作者：郭之奇
朝代：明

鹏飞几万里，鹪巢但一枝。赋形分小大，谅非物所为。至人超象迹，鞭心独在斯。凌虚上寥廓，时俗安可知。九州不足步，南北岂云岐。